Tolak Air Manis, Berais Rahsia Langsing Hanez Suraya

Pelakon cantik berkulit putih ini memang cantik sejak dulu lagi. Dah beranak satu pun masih macam anak dara dan kekal langsing.

Walaupun sudah tidak berlakon, setiap aktivitinya sentiasa menjadi perhatian. Mana tidaknya, sejak berhijab ni ramai gadis-gadis menjadikan Hanez sebagai ikon hijabista.

Baru-baru ini, ramai wanita bertanyakan apa rahsia Hanez kekal langsing. Hanez kongsikan di akaun Instagramnya. Mesti ramai yang beranggapan Hanez mengamalkan pil kurus, tapi sebenarnya Hanez hanya amalkan cara tradisional.

Rupanya Hanez elakkan minum air manis, sejuk dan berais. Menurut Hanez, dia hanya minum air suam dan amalkan air suam panas bersama lemon dari zaman remaja lagi.

Rata-rata netizen teruja dengan perkongsian tersebut dan tak sabar untuk mencuba petua yang dikongsikan. Ada juga yang telah mencuba dan mengakui badan terasa ringan.


Alif Satar & Sherry Al-Hadad Hos Bersama AJL32

Acara muzik yang paling dinanti-nantikan rakyat Malaysia setiap tahun, Anugerah Juara Lagu (AJL) bakal tiba. Pada tahun ini, Alif Satar dan Sherry Al-Hadad dipilih sebagai hos utama dalam menerajui acara berprestij tersebut.

Buat pengetahun semua, kolaborasi ini merupakan kali pertama mereka digandingkan dalam Anugerah Juara Lagu walaupun sebelum itu mereka pernah berganding sebagai pengacara di Konsert Rockanova, pada tahun lepas.

“Saya rasa sangat bertuah dipilih sebagai hos AJL32, bergandingan dengan Alif Satar. Apa yang kami nak buat malam itu nanti, rahsia,” kata Sherry ditemui di sidang media Anugerah Juara Lagu ke-32 petang kelmarin.

Dalam pada itu,malam kemuncak AJL32 turut dimeriahkan dengan persembahan Datuk Awie, Stacy, AG Coco, Edrie Hashim, Waris, Siti Sarah serta Datuk A. Rahman Hassan dan Datuk Jeffrey Din.

Sebanyak 12 lagu yang akan dipertandingkan dalam Anugerah Juara Lagu ke-32 (AJL32) antaranya ialah:

1. Akhirnya Cinta – Salma – Ajai/ Slen
2. Aku Cinta – Syamel & Ernie Zakri – Syamel
3. Aku Yang Sebenar – Hazama – Datuk M. Nasir/ Ad Samad
4. Amboi – Altimet – Navigator/ Altimet
5. Bayang – Khai Bahar – Alam Harry Khalifah/ Patrick Anohada
6. Jampi – Hael Hussaini – Hael Hussaini/ Ezra Kong
7. Lebih Sempurna – Syamel – Syamel/Edry Abd Halim/Boy Anaz
8. Menahan Rindu – Wany Hasrita – Ibnu/ Gouffran
9. Sejati – Azmi Caliph Buskers – Faizal Tahir/ Mike Chan
10. Separuh Matiku Bercinta – Dayang Nurfaizah – Ajai
11. Tergantung Sepi – Haqiem Rusli – Gouffran/ Ibnu
12. Warkah Untukmu – Ara Johari – Hang Nadim/ Laq

Bertemakan Fesyen dan Muzik, AJL 32 bakal bersiaran secara langsung dari Axiata Arena, Bukit Jalil pada 11 Februari ini. (rtky/h)


Sultan Pahang Terima Baik Jika Anugerah Datuk Dipulangkan

Turut berdukacita dengan kejadian yang mengaitkan Datuk Farid Kamil minggu lalu, Pemangku Sultan Pahang, Tengku Abdullah Sutan Ahmad Shah yang baru-baru ini menganugerahkan gelaran Datuk kepada Farid.

Dalam kenyataan, Tengku Abdullah tidak memaksa untuk Farid memulangkan gelaran itu namun menerima baik sekiranya Farid memulangkan semula gelaran Darjah Indera Mahkota Pahang (DIMP) yang diberikannya.

“Semua individu yang mendapat Datuk, telah tersurat dan tersirat dalam etika untuk layak memakai gelaran ini. Kalau hendak diikutkan hati, nak tarik semua (anugerah kebesaran negeri). Saya dukacita kalau terdapat individu yang digelar Datuk berkelakuan seperti ini”

“Kalau dia hendak pulangkan, terpulanglah. Kalau dia sedar dan dia hendak pulangkan, itu lebih baik. Saya bukan mahu menghukum, tapi mereka sendiri yang tersalah langkah. Kalau hendak tarik semula, kita juga harus mengikut prosedur,” katanya kepada porta Oh Bulan.

Menurut Tengku Abdullah, individu yang dianugerahkan gelaran ini perlulah mengikut etika dan baginda kecewa dengan kejadian yang berlaku kerana membabitkan gelaran Datuk yang dianugerahkan. (rtky/w)


Neelofa Bengang Wanita Ditampar Tak Pakai Tudung

Baru-baru ini, viral di media sosial video wanita yang sedang menunggu bas ditampar oleh seorang lelaki gara-gara tidak memakai tudung walaupun mengakui sebagai orang Islam.

Lebih mengejutkan insiden memalukan yang berlaku di Malaysia itu turut mendapat liputan akhbar terkenal dunia, Daily Mail.

Insiden itu turut mendapat perhatian pelakon dan pengacara, Neelofa. Umum mengetahui Neelofa sangat prihatin tentang hak asasi wanita.

Menerusi akaun Instagramnya, Neelofa meluahkan rasa kecewa dan marah dengan layanan sesetengah pihak terhadap wanita yang tidak bertudung.

“Adakah ini yang kita mahu negara bukan Islam lain melihat kita? Rakyat Malaysia beragama Islam jadi perhatian? Adakah ini cara kita mahu tunjukkan bagaimana sebenarnya agama Islam dan Malaysia kepada orang lain?”

“Kita mahu orang tahu bahawa Islam adalah agama yang indah dan menghormati dan apabila perkara-perkara seperti ini berlaku, persepsi berubah dan Islam mendapat reputasi yang buruk.”

Menurut sumber, kejadian itu berlaku di Bukit Jambul Pulau Pinang pada Jumaat lalu. Dalam video tersebut menunjukkan sekumpulan wanita itu merupakan warga asing dan lelaki yang menyerang dipercayai warga tempatan.


"Mahu Selesaikan Masalah Suami Secara Privasi"

Menyokong penuh keputusan keluarga Datuk Farid Kamil untuk membawa suaminya berubat, Datin Diana Danielle mahu yang yang terbaik buat suami. Bagaimanapun Diana enggan terlalu bercerita mengenai Farid yang dibebaskan semalam kerana mahu menyelesaikannya secara peribadi.

“Terima kasih atas sokongan semua. Apa yang jadi ketentuan Allah. Saya berharap semuanya kembali baik seperti biasa. Kita perlu menyelesaikannya secara peribadi. Alhamdulillah, syukur segalanya berjalan lancar”

Berikutan kejadian yang mengaitkan Farid beberapa hari lalu, ramai mendakwa ianya memberi kesan terhadap karier yang melibatkan mereka sekeluarga. Namun Diana menafikannya dan menjelaskan perjalanan karier mereka berjalan seperti biasa kerana sudah terikat dengan kontrak.

“Saya sudah terikat dengan kontrak, jadi perlu memberikan sepenuh komitmen. Mahu atau tidak, kena buat juga. Kerja akan diteruskan seperti biasa. Alhamdulillah, setakat ini semuanya berjalan lancar,” katanya kepada Harian Metro mengenai insiden menimpa Farid.

Farid yang dibebaskan dari tahanan reman selama lima hari lalu, dibebaskan dengan ikat jamin oleh adiknya, Fadzil Zahari berjumlah RM12,000. Farid mengaku tidak bersalah dan perbicaraan bakal diadakan pada 5 Mac nanti. (rtky/w)


"Tidak Salah Berpakaian Wanita Kalau Diri Jahil"

Industri hiburan kini bukan sahaja ‘meriah’ dengan kehadiran wanita jadian, malah banyak instafamous lelaki membuat video parodi berpakaian wanita seperi Faiz Roslan. Hal itu turut mendapat perhatian Hafiz Hamidun yang menegur individu itu di laman sosial.

Berikutan kenyataan Faiz sebelum ini yang mempersoalkan salahkah dirinya dilahirkan lembut dan berpakaian wanita, Hafiz meminta lelaki tersebut mempelajari lebih ilmu agama supaya memahami apa yang halal dan haram.

Bagaimanapun teguran itu nampaknya tidak terlepas dari padangan Faiz. Menafikan kenyataan yang ditulis, jelasnya beliau tidak pernah menyoal hukum memakai pakaian menyerupai wanita kerana mengetahui ianya salah.

Dalam pada itu, Hadiz dan Faiz juga berbalas kenyataan secara baik selain akur dengan kesalahannya. Difahamkan juga Faiz kini memperlahankan video parodinya buat seketika kerana tidak mahu mencetuskan lebih banyak spekulasi mengenai ‘kelembutannya’. (rtky/w)


Dynas Mokhtar Sedia Diri Rumahtangga Kali Kedua

Pelakon jelita, Dynas Mokhtar yang telah mengumumkan bakal menamatkan zaman solonya tidak lama lagi, berkata dia sudah pun bersedia untuk menjadi seorang isteri semula selepas beberapa tahun hidup sebagai ibu tunggal kepada dua cahaya matanya itu.

“Ya, saya sudah bersedia, Insha-Allah. Sebelum ini saya menjalani kehidupan sebagai single, dan daripada situlah banyak perkara yang saya pelajari seperti memasak walaupun sebelum ini saya tak suka masak”

“Saya juga belajar untuk makan makanan yang sihat dan pergi ke gymnasium,” katanya yang ditemui di majlis pratonton filem Bukan Cinta Malaikat. Sementara itu, Dynas masih lagi merahsiakan tarikh perkahwinannya, dan akan memberitahunya tidak lama lagi.

“Tarikh perkahwinan belum lagi, ‘soon’,” katanya yang akan mengumumkannya dalam jangka masa yang terdekat ini. (rtky/h)


Keluarga Rancang Bawa Farid Kamil Berehat Di Kampung

Bebas dari tahanan reman semalam, Fadzil Zahari berhasrat untuk membawa abangnya, Datuk Farid Kamil pulang ke kampung halaman mereka di Kedah bagi membolehkannya berehat dan menenangkan fikiran seketika.

Selain itu, Fadzil juga merancang untuk mengaturkan satu pertemuan diantara Farid dan kedua anaknya, Muhammad dan Aurora apabila keadaan kesihatannya membenarkan dan kesesuaian masa Farid.

“Perkara pertama, kesihatan Farid terlebih dahulu. Bila kami dah berpuas hati dengan tahap kesihatannya, barulah bawa balik kampung. Saya dan keluarga merancang untuk membawa Muhammad dan Aurora bertemu dengannya”

“Sama ada saya atau diana akan bawa jumpa mereka dengan Farid belum pasti lagi. Ini semua bergantung mengikut kesesuaian masa selain keadaan kesihatan Farid sekiranya dia sudah stabil,” katanya kepada m Star Online.

Dalam pada itu, Fadzil juga berharap pembebasan adiknya tidak mencetuskan lagi spekulasi dengan cerita tokok tambah dari pelbagai pihak supaya ianya tidak mengelirukan proses penyiasatan pihak berkuasa. (rtky/w)


Kurang Mekap Rahsia Kulit Cantik Bella Dally

Selalunya bila bergelar selebriti penjagaan kulit sangat penting. Maklumlah, nak keluar televisyen, semuanya perlu nampak sempurna.

Sebut je nama Bella Dally, mesti ramai wanita cemburukan si cantik manis ini. Kulit putih gebu dan wajah bebas cela tiada masalah jerawat.

Jika anda mengikuti Instagram Bella Dally, semuanya dipenuhi dengan gambar percutian bersama suaminya Nazim Othman. Bila pergi bercuti, selalunya akan ada masalah kulit. Tapi kulit Bella cantik je. Apa rahsianya?

Bella mengamalkan tiga langkah sebaik bangun dari tidur. Cuci muka, ‘toner’ dan krim pelembap. Jika keluar rumah, Bella akan pakai pelindung tabir suria.

Minum dua gelas air suam pada waktu pagi. Satu dicampurkan dengan elemen sitrus lemon. Selain itu, Bella juga mengamalkan pengambilan minyak ikan dan ‘primerose oil’.

Petua tradisional Bella cukup ringkas. Cuma minum banyak air dan tidur yang cukup. Kadangkala Bella juga turut minum air campuran timun, epal hijau dan daun saderi untuk kesihatan kulit.

Bella juga jarang memakai bedak kerana jika tiada fotografi adalah masa ideal untuk kulit berehat. Dia sekadar menitikberatkan kening, sapuan maskara dan mengalit gincu.


Berhijab, Pandai Jaga Hati Ciri Gadis Idaman

Siapa yang tidak mengenali penyanyi remaja paling popular, Aiman Tino. Baru saja berusia 19 tahun, Aiman kini bukan bergelar penyanyi, malah seorang usahawan.

Terbaru, lagu nyanyiannya berjudul ‘Ku Rela Dibenci’ mencipta sejarah apabila ia tersenarai dalam Malaysia Book Of Record.

Lagu itu juga mendapat jumlah tontonan tertinggi di laman Youtube sehingga layak menerima penghargaan tersebut. Dah la jadi penyanyi berjaya, kacak pula tu. Siapala gadis bertuah yang berjaya mencuri hati Aiman.

Dalam satu rancangan temubual baru-baru ini, Aiman mengakui dirinya masih solo. Mesti ramai gadis-gadis diluar sana tertanya-tanya, apa ciri-ciri gadis idaman Aiman Tino.

Rupanya, Aiman impikan gadis idaman yang bertudung, hormat orang tua dan haruslah pandai menjaga hati Aiman.

“Saya masih lagi mencari. Ciri-ciri gadis idaman saya mestilah bertudung, hormat orang tua dan pandai menjaga hati Aiman,” ujarnya kepada mStar.’


Apa Hasil Pertemuan Nur Sajat & JAKIM?

Bermula dengan ‘mesej terbuka’ di Facebook, akhirnya Jabatan Kemajuan Islam Malaysia (JAKIM) telah pun bertentang mata dengan Nur Sajat. Menurut Sajat, dia berasa lega setelah berjumpa dengan pihak JAKIM.

“Alhamdulillah saya baru selesai terima ziarah daripada Jakim. Apa yang boleh saya katakan, perjumpaan tadi berlangsung dengan lancar dan aman”

“Saya juga ingin mengucapkan terima kasih kepada semua yang sentiasa mengambil berat mengenai saya sehingga viral,” kongsinya bersama Harian Metro.

Namun sebagai rakyat marhaen, maklumat lanjut tentang perjumpaan tersebut tidaklah diketahui dan Sajat yang turut membawa ibu bapanya serta peguam peribadi dalam pertemuan itu hanya menyatakan segalanya berjalan lancar.

Sementara itu melalui Facebook Ustaz Izwan Yusof, dia menjelaskan bahawa pihak mereka sudah berjumpa jalan penyelesaian di atas perkara yang melanda.

Apa yang pasti, ramai di luar sana yang menantikan gender sebenar Sajat malah terlalu ramai yang meragui keaslian Sajat sebagai seorang wanita. Tapi janganlah terlampau fikirkan hal Sajat sampai kerja anda sendiri tak jalan ya? (rtky/s)


"Jangan Buat Tak Tahu Je, Nanti Akhirat Susah Nak Menjawab"

Berita Nur Sajat bertemu Jakim semalam sememangnya mendapat perhatian ramai, termasuk selebriti tanah air, Sharnaaz Ahmad. Menerusi laman Twitter, Sharnaaz menegur Sajat supaya berterus-terang sahaja dengan status jantina, tanpa berselindung lagi.

Siapa tidak kenal dengan suara lantang Sharnaaz, pastinya bahasa yang ditulis ‘straight forward’. Dalam kenyataan itu, Sharnaaz menggesa supaya semua pihak tidak terus ‘menghalalkan’ apa yang dilakukannya agar tidak mempengaruhi orang lain.

Selain itu Sharnaaz turut mempersoalkan tanggungjawab sebagai orang Islam yang memerhatikan saja, seolah menyokong individu yang dipanggil ‘pondan’ ini. Rata-rata ramai yang bersetuju dengan pendapat Sharnaaz, selain turut ‘tag’ nama Sajat di ruangan komen.

Apapun kami tertanya-tanya juga apa jalan penyelesaian yang dicapai hasil perjumpaan Sajat dengan pihak Jakim semalam. Harapnya terungkai persoalan mengenai status jantinan Sajat, sudah lama rasanya semua menunggu jawapannya. (rtky/w)


"Kami Sudah Buat Check Up Kehamilan, Semuanya Baik Saja"

Menjawab persoalan zuriat, Marsha memberitahu mereka sudah membuat pemeriksaan perubatan dan semuanya baik sahaja dan mungkin rezeki belum tiba lagi. Bagaimanapun Marsha tidak tertekan dan menanti dengan sabar.

“Anak? Doa-doakanlah, kita pun memang cuba sedaya upaya. Saya pun ada buat check up dan doktor pun kata semua okey saja, cuma masih belum ada rezeki lagi. Mungkin Allah, suruh rapatkan silaturrahim dengan suami, sebelum ada orang ketiga nanti”

Mungkin ramai yang tidak tahu Marsha dan suami tinggal serumah dengan keluarga mertua kerana suami yang jenis sukakan rumah yang riuh rendah. Patutlah Marsha tidak rasa kesunyian.

“Lagipun, saya dan suami duduk dengan keluarga mertua. Jadi, rumah pun agak riuh. Alhamdulillah, my in law pula jenis yang sempoi dan selamba. Pindah? Mungkin tak kot. Lagipun, suami saya jenis yang family-oriented. Nanti, kalau dah duduk sendiri, bosan pula”

“Lagipun, banyak kelebihan bila duduk dengan keluarga mertua. Contohnya, saya bersyukur kerana keluarga mertua banyak memberi tunjuk ajar ketika saya menunaikan umrah tempoh hari,” katanya kepada Sinar Harian.

Kadang-kala penat juga ingin menjawab persoalan mengenai zuriat ini, sebab ianya agak sensitif untuk ditanya apalagi kepada pasangan yang sudah berumah tangga lama. Apapun semoga Marsha cepat diberikan rezeki zuriat. (rtky/w)


“Fathia Latiff, Lebih Baik Kau Pun Sama Bunuh Diri”

Ramai memberikan reaksi negatif apabila mendapat tahu yang Fathia Latiff baru baru ini meninggalkan komen di Instagram Iqram Dinzly bertanyakan bila pelakon lelaki itu mahu membunuh diri.

Iqram Dinzly hari ini melalui rakaman perbualan telefon bersama mStar Online memberikan kenyataan beliau sendiri tentang tindakan Fathia Latiff tersebut.

“Saya pun tidak tahulah sama ada beliau mahu bergurau atau apa tetapi saya pun mahu bergurau juga — aku tahu kau pergi keluar negara larikan diri ‘kan? Lebih baik kau pun sama bunuh diri,” ujar Iqram Dinzly.

Cuma sekarang ini kita masih belum dengar penjelasan dari Fathia Latiff sendiri. Mahu juga kami tahu apa motif sebenar Fathia Latiff berbuat demikian sedangkan ramai sedang menyokong Iqram Dinzly untuk berubah lebih positif. (rtky/m)


Kilafairy Bakal Lancar Single Bersama Sean Kingston

Lama tak dengar cerita tentang pelakon dan penyanyi cantik Kilafairy. Ramai yang mengenali Kilafairy sebagai pelakon dan bukan penyanyi. Tapi sebenarnya Kilafairy bakal mengikut jejak langkah ibunya, Rohana Jalil untuk bergelar penyanyi popular.

Rupanya Kilafairy kini sedang sibuk menyiapkan single terbarunya duet bersama penyanyi antarabangsa Sean Kingston dan rapper Dj Akuash.

Dengar cerita, single terbaru berjudul “Put The Word In” itu berkisarkan perjalanan hidup Kila sendiri. Lagu itu bakal diperdengarkan pada 19 Januari ini di itunes, Joox dan Spotify.

Kami nak bagi anda tengar sedikit teaser “Put The Word In”. Suara Kilafairy dah macam suara Fergie pun ada.


"Saya Memang Harap Diana Danielle Datang Menyokong"

Tidak dapat menyembunyikan perasaan gembira bertemu isteri tercinta, Diana Danielle hari ini, Datuk Farid Kamil meluahkan rasa cinta dan rindu ketika di Mahkamah Magistret Petaling Jaya, hari ini.

“Saya sayang keluarga saya, dan rindukan anak-anak saya. Melihat isteri saya datang hari ini, saya sangat gembira. Saya sayang awak, Diana,” katanya kepada Berita Harian Online ketika dibawa masuk ke bilik reman sebentar tadi.

Jelasnya, beliau memang mengharapkan Diana hadir memberikan sokongan terhadapnya yang berdepan dengan situasi pahit itu. Hari ini, Diana buat kali pertamanya hadir ke mahkamah selepas direman empat hari lalu.

Terdahulu, Farid mengaku tidak bersalah diatas empat pertuduhan yang dijatuhkan kepadanya dan meminta dibicarakan. Bagaimanapun Farid dibebaskan dengan ikat jamin, RM12,000 oleh adiknya, Fadzil Zahari.

Mendengar luahan Farid, kami turut sebak dan sedih melihat ujian hebat yang dihadapi oleh pasangan ini. Dalam masa yang sama, mungkin dugaan ini juga menguji hubungan mereka supaya terus lebih kuat. (rtky/w)


Fathia Latiff Tanya Bila Iqram Dinzly Mahu Bunuh Diri

Selain dari Iqram Dinzly yang dikatakan berperangai pelik sejak akhir akhir ini, kami sebenarnya lebih pelik dengan perangai seorang lagi selebriti yang boleh dikatakan agak kerap melontarkan kenyataan kurang bijak di media sosial

Terbaru, Fathia Latiff dilihat telah meninggalkan komen di akaun Instagram Iqram Dinzly ketika pelakon lelaki itu sedang mengadakan sesi live bersama para peminatnya.

“Takde scene bunuh diri ke? Pergi bunuh diri,” tulis Fathia Latiff dalam dua komen berbeza.

Mungkin Iqram Dinzly ada buat kesalahan secara peribadi kepada Fathia Latiff (mungkin), tetapi tindakan menyeru untuk membunuh diri seakan tidak boleh diterima akal.

Kita tunggu sahaja apa kenyataan sebenar dari Fathia Latiff berhubung insiden ini — jangan asyik asyik kata akaun media sosial digodam. Bosan. (rtky/m)


Goncang Tangan Anak, Syatilla Melvin Dituduh Kasar

Selain Yusof Iskandar dan Lara Alana, anak kepada Shaheizy Sam dan Syatilla Melvin iaitu Syeriv Samheizy juga menjadi perhatian di media sosial.

Memang ramai yang suka melihat keletah comel anak sulung pasangan tersebut. Akaun Instagram Syeriv juga sekarang ini sudah mencecah 467 ribu pengikut.

Namun, baru-baru ini nama Syatilla menjadi bualan apabila sebuah video yang dimuat naik di Instagram Syeriv menunjukkan Syatilla menggoncangkan tangan anaknya dengan kasar.

Dalam video tersebut Syatilla hanya ingin bergurau dengan anaknya. Rata-rata netizen yang menonton mengecam dan mendakwa tindakan tersebut boleh mendatangkan kecederaan pada bayi yang masih kecil.


Farid Kamil Dibebas Dengan Ikat Jamin RM12,000

Dalam kemas kini terbaru berikutan penahanan Datuk Farid Kamil, beliau difahamkan telah dibebaskan dengan ikat jamin sebanyak RM12,000 oleh adiknya, Fadzil Zahari sebentar tadi.

Menurut laporan Berita Harian Online Live sebentar tadi, Farid mengaku tidak bersalah diatas keempat pertuduhan terhadapnya. Manakala mahkahmah memutuskan perbicaraan selanjutnya bagi kes itu pada 5 Mac ini.

Terdahulu Farid telah direman empat hari atas empat dakwaan, termasuk menampar anggota polis dan menendang dua orang awal Khamis lalu. Bagaimanapun semalam Farid direman satu hari lagi bagi membantu siasatan.

Malah keluarga Farid juga ada menyatakan hasrat mereka sekeluarga untuk membawa abangnya menjalani pemeriksaan dan rawatan yang sepatutnya apabila dibebaskan daripada tahanan reman nanti. (rtky/w)


Diana Danielle Luah Sokongan Terhadap Suami

Pastinya ramai mempersoalkan kelibat isteri Farid Kamil, Diana Danielle yang tidak kelihatan sepanjang dua kali Farid dibawa ke mahkamah termasuk semalam. Seolah memberi jawapan kepada persoalan itu, Diana meluahkan sokongan tidak berbelah bahagi kepada suaminya di Instagram.

“Sayangku FK (Farid Kamil). Jangan tanya kenapa anda (netizen) tidak melihat saya. Dia (Farid) ‘nampak’ saya dan tahu saya ada di sana. Dia dapat merasakan tangan saya menggenggam tangannya. Dan semua itu yang lebih bermakna buat saya,” tulisnya semalam.

Selain itu, Diana juga turut memuat naik puisi yang cukup mendalam yang dipercayai khas buat suaminya yang kini menghadapi dugaan yang sangat besar dalam kehidupan mereka. Puisi tersebut sekaligus membuktikan kekuatan cinta mereka biarpun tidak dipaparkan di depan kamera.

Rata-rata peminat juga turut sama memberikan sokongan moral kepada Diana di ruangan komen. Ada juga yang sedih melihat dugaan hebat pasangan itu harus lalui bersama dua anak mereka yang masih kecil.

Terdahulu Farid telah direman empat hari atas empat dakwaan, termasuk menampar anggota polis dan menendang dua orang awal Khamis lalu. Bagaimanapun semalam Farid direman satu hari lagi bagi membantu siasatan. (rtky/w)


Nur Sajat Sedia Untuk Bersemuka Dengan JAKIM

Kehadiran Nur Sajat dalam Malaysia ternyata mengundang pelbagai kontroversi berterusan dan baru-baru ini sebuah mesej terbuka yang ditujukan kepada usahawan tersebut membuatkan empunya badan turut bersuara.

Perkara itu diutarakan oleh Penolong Pengarah Kanan, Cawangan Sosial, Bahagian Pembangunan Keluarga Sosial dan Komuniti, Jakim, Dr Izwan Yusof menerusi di Facebook.

“Kami menjemput Sajat untuk hadir ke Jakim supaya kita lebih mengenali antara satu sama lain dan juga berbincang berkenaan situasi dan keadaan Sajat. Atau kami sedia berjumpa dengan Sajat di mana-mana sahaja yang dirasakan selesa. Kami sedia dihubungi 24/7,” jelas Izwan.

Sementara itu, menurut Sajat, sehingga kini dia masih belum mendapat sebarang maklumat daripada pembantu peribadinya berhubung pertemuan berkenaan.

“Sepatutnya kalau dia (pihak Jakim) nak jumpa Sajat, dia boleh terus berhubung dengan Sajat sendiri atau dengan P.A (pembantu peribadi), bukannya dengan mesej terbuka macam tu”

“Saya sedia berjumpa dengan Jakim tapi biarlah ia dibuat secara berhemah. Kalau elok antara kedua-dua pihak, kenapa tidak? Kita boleh berjumpa, tak ada masalah pun. Sajat tahu di pihak yang benar, bukannya buat kerja-kerja yang tidak elok,” ujar Sajat. (rtky/s)


Adik Tidak Tolak Kemungkinan Farid Kamil Alami Masalah Mental

Adik kepada Datuk Farid Kamil, Dr Anis Anwar menyatakan hasrat mereka sekeluarga untuk membawa abangnya menjalani pemeriksaan dan rawatan yang sepatutnya apabila dibebaskan daripada tahanan reman nanti.

“Selepas dia dibenarkan keluar nanti, kita akan membawa dia ke pakar perubatan dan buat rawatan yang bersesuaian. Kita kena tengok dahulu laporan hasil pemeriksaan. Itu semua bergantung kepada penilaian hospital”

Sebelum ini Fadzil Zahari yang juga adik kepada Farid tidak menolak kemungkinan abangnya mempunyai masalah mental dan tekanan perasaan yang melampau. Bagaimanapun Fadzil meminta soalan mengapa Farid bertindak demikian kepada tuan badan sendiri.

“Banyak faktor yang boleh mendorong kepada tekanan perasan dan ia juga adalah salah satu daripada masalah mental. Buat masa ini kami masih belum tahu lagi punca yang membuatkan dia berkelakuan sedemikian”

“Beri dia sedikit ruang dan apabila keadaan dah terkawal boleh tanya tuan badan sendiri apa yang berlaku,” jelasnya kepada m Star Online mengenai tindakan Farid mengasari anggota polis dan rakan pelakon. (rtky/w)


Nur Fazura: Saya Belum Check-Up Lagi

Pelakon yang baru sahaja pulang berbulan madu, Nur Fazura menjelaskan bahawa dia belum lagi melakukan pemeriksaan ke atas kandungannya kerana sebelum ini sebuah video tular mengatakan dia kini sedang mengandung.

“Saya tak tahu saya mengandung ke tak. Sebenarnya video-video viral itu satu gurauan sahaja, sebab saya ni gedik-gedik, dalam honeymoon tu saya terlepas kot-kot mengidam ke, hanyalah sekadar gurauan sahaja”

“Lagipun saya belum buat check-up lagi. Insha Allah kalau ada berita yang baik, saya takkan rahsiakan, saya akan kongsikan,” katanya yang ditemui di Majlis Pratonton Ayat-Ayat Cinta 2, baru-baru ini.

Dalam pada itu, Fazura turut memberitahu akan mengadakan majlis resepsinya tidak lama lagi, cuma belum dapat dipastikan lagi tarikh yang sebenar. (rtky/h)


“Salah Ke Dilahirkan Lembut, Pakai Macam Perempuan?”

Sekarang ni sebut je nama Faiz Roslan, memang ramai dah kenal dengan instafamous popular ini. Video parodinya sentiasa menjadi perhatian.

Sering tampil dengan imej pakaian wanita dan mekap, dia juga pernah ditegur oleh pendakwah, Da’i Wan yang menyatakan perbuatan tersebut haram walaupun untuk tujuan promosikan produk.

Baru-baru ini, seorang netizen memuat naik status di Twitter dengan menyatakan Faiz Roslan sekarang sangat berbeza jika dibandingkan dengan dahulu.

Sebelum ini, Faiz Roslan di boleh dilabel sebagai pelawak. Namun kini tidak lagi, ditambah pula dengan aksi berlebih-lebihan yang tidak sesuai dengan imejnya.

“Netizen mahukan Faiz Roslan yang dulu. Yang buat aksi pondan pakai tudung lusuh mak, guna lesung batu, yang tahu dirinya hanya lelaki kampung tak lawa yang kelakar.

“Tapi sejak kawan dengan Syed, terus berangan jadi lelaki kelas atasan. Kami mahukan Faiz Roslan yang dulu.”

Tidak tahan dikecam netizen, akhirnya Faiz Roslan membuka mulut dan membidas kenyataan tersebut. Menurut Faiz, dia kini tidak lagi membuat video parodi untuk meredakan isu kecaman terhadap dirinya.


Mirip Izara Aishah, Ibu Janna Nick Jadi Perhatian

Pelakon dan pengacara Janna Nick boleh dikatakan masih baru dalam industri hiburan tanah air. Namun, Janna Nick kini setanding pelakon hebat yang lain.

Di usia 21 tahun, Janna Nick juga sudah memiliki rumahnya sendiri. Memang satu pencapaian yang hebat buat pendatang baru dalam industri.

Baru-baru ini, Janna Nick memuat naik video sambutan kelahiran ibunya yang ke 44 tahun. Paling best, Janna hadiahkan ibunya sebuah kereta.

Namun apa yang menarik perhatian ialah ibu Janna Nick yang cantik dan muda. Macam kakak dengan adik je tengok.


Farid Kamil Ditahan Reman Sehari Lagi

Harian Metro hari ini melaporkan Farid Kamil yang didakwa menampar anggota polis trafik di Kota Damansara dan menendang dua orang awam akan ditahan reman sehari lagi.

Perintah tahanan reman itu dikeluarkan Penolong Pendaftar Hairul Azhar Mohd Ishak terhadap pelakon berusia 37 tahun itu bagi membolehkan siasatan dibuat mengikut Seksyen 323 Kanun Keseksaan; Seksyen 90 Akta Polis; Seksyen 15 (1) (a) Akta Dadah Berbahaya 1952 dan Seksyen 353 Kanun Keseksaan.

BACA: Zed Zaidi Nafi Farid Kamil Ada Berhutang Dengan Ah Long

Bagi Seksyen 323 KK adalah kesalahan menyebabkan kecederaan, Seksyen 90 Akta Polis (berkelakuan tidak senonoh), Seksyen 15 (1) (a) Akta Dadah Berbahaya 1952 (penggunaan dadah) dan Seksyen 353 KK (menganggu tugas penjawat awam).

Ketika keluar dari kompleks mahkamah, Farid Kamil sempat berterima kasih kepada peminat dan rakan artis yang sentiasa menyokongnya. (rtky/m)


"Farid Kamil Tidak Berhutang Wang Dengan Ah Long"

Berikutan tindakan Farid Kamil menunjukkan mesej mengenai ‘300 Artis Berhutang Ah Long’ sebelum menampar anggota polis baru-baru ini, ramai berpendapat nama pelakon itu termasuk dalam senarai tersebut.

Tidak mahu penahanan Farid dikaitkan dengan isu itu, Presiden Seniman, Zed Zaidi menjelaskan bahawa nama Farid tidak termasuk dalam senarai 300 artis yang berhutang wang dengan ah long.

“Senarai itu diperoleh selepas Seniman menerima laporan bertulis daripada artis terlibat yang mahu kita bantu. Farid bukan salah seorang daripada mereka. Saya bagaimanapun tidak boleh mendedahkan nama-nama artis terlibat atas faktor keselamatan mereka”

Menurut Zed, beliau percayai Farid bertindak sedemikian kerana dibawah pengaruh dadah kerana mengalami despresi yang melampau. Bagaimanapun, Zed meminta semua pihak tidak menimbulkan spekulasi liar dan lebih baik menunggu laporan daripada pihak polis.

“Orang yang normal tidak akan berlaku ganas dengan menampar polis dan menendang orang awam. Orang yang di bawah pengaruh dadah boleh melakukan apa sahaja perbuatan jenayah,” jelasnya kepada Kosmo Online. (rtky/w)


5 Perkara Tentang Siti Nurhaliza Ramai Tak Tahu

Baru saja menyambut ulang tahun kelahiran yang ke 39 tahun, tahun ini juga merupakan tahun paling bermakna buat penyanyi nombor satu negara, Datuk Seri Siti Nurhaliza.

Oktober tahun lalu, Siti mengesahkan beliau kini hamil anak sulung, pasti bakal ibu ini tidak sabar untuk menantikan kelahiran Siti Junior Mac ini.

Semua rakyat Malaysia mengenali Siti Nurhaliza, tapi sebenarnya ada beberapa perkara yang ramai tidak tahu tentang Siti.

Rasanya bukan Datuk Siti je takut. Ramai yang takut dengan lipas yang perasan diri dia rama-rama!

Trypophobia nama saintifik bagi mereka yang fobia dan geli dengan bentuk berlubang-lubang seperti sarang tebuan.

Menurut Datuk Siti, jika tiada makanan pedas beliau akan cari sampai dapat.

Datuk Siti sangat obses dengan mekap. Menurut Datuk Siti, beliau boleh menghabiskan masa yang lama di tempat kosmetik dan juga farmasi.

Ada tak yang ada tabiat macam Datuk Siti. Rupanya Datuk Siti ada tabiat goyangkan kaki sehingga terlena.


10 Filem Terbaik & Popular Lakonan Farid Kamil

Baru-baru ini, industri hiburan tanah air dikejutkan dengann berita penahanan Datuk Farid Kamil selepas dipercayai menampar seorang anggota polis di Kota Damansara, Petaling Jaya pada Khamis lalu.

Lebih mengejutkan, pihak polis juga mengesahkan pelakon dan pengarah tersebut positif ganja.

Sehingga ke hari ini, kes tersebut menjadi perhatian ramai. Ternyata rata-rata netizen ramai yang terkejut dengan berita tersebut. Umum mengetahui Farid Kamil seorang pelakon yang sangat senangi ramai.

Farid Kamil juga antara hero filem pilihan dan juga pengarah muda yang hebat. Kami senaraikan 10 filem terbaik dan popular lakonan Farid Kamil.


"Pistol Itu Pistol Mainan Dari Set Penggambaran Itu Juga"

Terkilan dengan dakwaan seorang pengarah mengenai abangnya, Farid Kamil membawa pistol ke lokasi penggambaran, Fadzil Zahari menjelaskan pistol tersebut hanyalah props drama sahaja. Malah pistol itu juga bukan milik Farid tetapi juga dari set itu sendiri.

“Pistol itu pistol mainan. Ia ‘props’ yang digunakan untuk penggambaran itu. Apa motif Shuhaimi memberi kenyataan yang mengelirukan orang ramai? Dia sebagai pengarah di situ, takkan tidak tahu ‘props’ penggambaran hilang?,” katanya kepada Astro Gempak mengenai perkara itu.

Selain itu, Fadzil turut mempersoalkan tindakan pengarah tersebut yang secara tiba-tiba memberi kenyataan yang boleh mengundang kekeliruan dan fitnah di mata orang ramai. Apalagi sebagai pengarah, beliau sendiri tidak menyedari kehilangan props di set penggambaran.

Dalam kenyataan itu, pengarah Shuhaimi Lua bukan sahaja menyebut mengenai soal pistol yang dibawa Farid, malah tindakan beliau yang menengking seorang jurukamera di lokasi secara tiba-tiba beberapa kali hingga mengejutkan krew-krew lain.

Sejak penahanan Farid, selain Shuhaimi, pelakon senior, Ridzwan Hashim juga turut ‘membuka’ cerita mengenai dirinya ditampar Farid sebelum penahanan beliau. Dalam pada itu, timbul juga isu Farid mengalami tekanan kerana lama tidak berjumpa anak-anak menjadi punca dirinya bertindak demikian. (rtky/w)


Laudya Cynthia Bella Nafi Hamil, Mohon Peminat Doa

Baru-baru ini beberapa gambar Laudya Cynthia Bella menarik perhatian ramai apabila menampakkan bahagian perut seperti sedang hamil. Bagaimanapun, Bella menafikan dakwaan itu.

“Belum sayang. Mohon doanya ya. Aku belum hamil. Itu kesan angin, mohon doanya,” katanya kepada m Star Online  mengenai khabar angin itu.

Isteri kepada Engku Emran itu didakwa hamil apabila beberapa gambar dan video yang dikongsi di Instagram menunjukkan perutnya yang sedikit besar. Rentetan itu ramai yang menyangka pelakon itu sedang hamil.

Bahkan khabar angin tersebut juga membuatkan ramai membanjiri ruangan komen pelakon itu mengucapkan tahniah. Bagaimanapun penafian Bella tentang berita itu tetap membuatkkan peminat mendoakan pasangan itu supaya segera menimang cahaya mata. (rtky/w)


Pengarah Akui Farid Kamil Menampar, Bawa Pistol Ke Lokasi

Sejak penahanan Farid Kamil tempoh hari lalu, ramai yang mula tampil menceritakan rentetan kelakuannya sebelum hari kejadian berlaku. Pengarah drama, Shuhaimi Lua mendedahkan Farid bukan sahaja menampar pelakon senior, malah beliau juga turut membawa pistol ke lokasi.

“Saya melihat dia membawa pistol yang berada di pinggangnya, tapi tidak tahu keaslian pistol itu. Memang keadaan dia tidak terurus, malah dia tidak memakai selipar pada ketika itu”

Malahan kelakuannya itu berlanjutan hingga menengking seorang jurukamera dengan tanpa sebab, bagaimanapun selepas itu berlalu pergi sambil menyatakan beliau hanya bergurau saja.

“Tiba-tiba dia menengking jurukamera saya sambil bertanya: “Kau belajar dengan siapa?” beberapa kali dengan suara yang sangat kuat sehingga membuatkan kami di set penggambaran terkejut”

“Dia bukan pelakon dalam drama saya, tapi mungkin dia datang kerana lokasi penggambaran itu milik Sofi Jikan iaitu sahabatnya. Selepas kejadian menampar Ridzuan, kami terpaksa berhentikan penggambaran seketika,” katanya kepada Utusan Online mengenai perkara itu.

Apa yang kita nampak Farid memang melakukan kesalahan tetapi setiap kesalahan pasti ada sebab dan cerita disebaliknya. Moga Diana Danielle tabah menghadapi dugaan ini dan dapat menyelesaikan apa jua masalah yang dihadapi dengan Farid dengan baik. (rtky/w)


“Farid Kamil Tak Pernah Kasari Saya”

Dalam kemaskini terbaru menerusi Instagram hari ini, Diana Danielle akhirnya memberikan kenyataan dari pihak dirinya kepada semua yang prihatin dengan nasib yang menimpa keluarganya kini.

“Pertamanya, terima kasih atas sokongan yang diberikan semua berikan kepada saya dan suami. Keduanya, suami saya tidak pernah walau sekali pun mengasari saya,” tulis Diana Danielle.

“Saya tetap berdiri di belakang suami saya dan kami akan berusaha untuk memperbaiki keadaan. Buat masa ini, saya tidak akan menjawab sebarang persoalan lain kerana ianya tidak perlu,” tambahnya.

Farid Kamil kini sedang ditahan reman selama empat hari sehingga Isnin ini untuk membantu siasatan akan dakwaan yang beliau mengasari pihak berkuasa dan orang awam di sebuah balai polis Khamis lalu. (rtky/m)


“Farid Kamil Keturunan Perdana Menteri Pertama!”

Dalam kenyataan terbaru berhubung kes penangkapan Farid Kamil baru baru ini, rakan beliau Sofi Jikan tampil mempertahankan tindakan pelakon itu dalam memperjuangkan hak anak seni di Malaysia.

Farid Kamil khabarnya sensitif dengan nasib anak seni yang semakin tidak mampu cari makan dalam keadaan sekarang selain berazam mahu memperjuangkan nasib mereka selepas berita 300 orang artis diburu ah long didedahkan baru baru ini.

“Siapa yang tidak kenal siapa Farid Kamil — dia ada darah Tunku Abdul Rahman, Perdana Menteri Malaysia yang pertama. Beliau keturunan yang hebat, sebab itu dalam diri beliau ada jiwa seorang pemimpin”

“Dalam keadaan agresif dan tertekan, beliau bercakap tentang soal hak dan masalah sosial sehingga ke permasalan anak seni di Malaysia,” ujar Sofi Jikan yang ditemui media.

Kemudian beliau mula membangkitkan isu hak anak seni yang semakin dipinggirkan dan tidak mampu menyara keluarga dalam keadaan ekonomi dan suasana politik dunia hiburan sekarang.

Kami tidak tahu sejauh mana kebenaran dakwaan Sofi Jikan ini namun tanpa provokasi pihak ketiga, tindakan Farid Kamil yang mengambil jalan agresif terhadap pihak berkuasa masih tidak boleh dipandang ringan. (rtky/m)


Hidung Mancung Anak Fizo Omar Jadi Perhatian

Selain terbuka mendedahkan wajah bayi sulung mereka, Fizo Omar juga turut berkongsi nama puteri mereka yang dinamakan Wan Maryam. Apa yang menariknya hidung mancung bayi comel itu menjadi perhatian ramai.

“Alhamdulillah, hari ini genap dua minggu anak saya dilahirkan. Terima kasih kepada yang mendoakan kami selama ini. Terima kasih kepada isteri yang berjuang dan bertarung nyawa untuk melahirkan anak saya”

“Empat tahun kami menunggu detik ini. Saya percaya, bukan saja kami malah kedua ibu bapa mentua saya antara paling gembira. Apatah lagi Maryam adalah cucu pertama keluarga mereka. Mereka selalu cakap, satu saja impian belum tercapai iaitu menimang cucu”

“Alhamdulillah, dengan kehadiran Maryam dapat membawa keberkatan dan menggembirakan semua orang,” jelasnya kepada Harian Metro mengenai keterujaan menimang cahaya mata pertama.

Manis namanya, ringkas tetapi penuh makna. Rata-rata peminat sangat seronok menatap wajah bayi comel itu, apalagi dengan hidung mancungnya. Tahniah diucapkan sekali buat pasangan ini, semoga terus berbahagia. (rtky/w)


Neelofa Mahu Perbaiki Diri Sebelum Buka Pusat Pengajian Al-Quran

Selain Datuk Seri Vida, Neelofa juga mempunyai hasrat untuk membuka sebuah pusat pengajian Al -Quran bagaimanapun hasrat itu diletakkan ke tepi dulu kerana ingin memperbaiki diri ke arah lebih baik dahulu.

“Saya pasti, ibu dan bapa saya juga mempunyai impian yang sama. Saya juga dari dahulu lagi memang sudah merancang sedikit demi sedikit untuk merealisasikan hasrat itu”

“Tapi biasalah, saya mahu memperbaiki diri ke arah yang lebih baik sebelum saya menunaikan impian itu. Doakan saya semoga urusan itu dipermudah”

Wanita serba boleh ini juga kini sudah memulakan tugasan di syarikat penerbangan, Air Asia sebagai Pengarah Bebas Bukan Eksekutif. Jadi selain sibuk dengan perniagaan tudung, Naelofar Hijab, Neelofa juga masih mahu aktif dalam bidang lakonan jika tawaran diberikan bagus.

“Tahun ini fokus perniagaan dan bidang seni mcm biasa. Saya ada tanggungjawab di Air Asia dan perancangan untuk perniaagn Neelofa hijab 2018 yang memerlukan komitmen yang tinggi,” katanya kepada m Star Online.

Murni sungguh impian Neelofa, jarang-jarang kita dengar selebriti ingin membuka pusat pengajian Islam. Tahniah diucapkan kepada Neelofa, semoga terus memberikan inspirasi kepada anak muda di luar sana. (rtky/w)


Fathia Latif: Jangan Salahkan Ganja

Tidak mahu ketinggalan dalam menyertai perbualan yang sedang hangat di laman sosial, Fathia Latiff hadir dengan pendapatnya sendiri di laman Twitter. Tidak tahulah mahu berjenaka atau tidak, yang pasti jadi bahan kecaman.

Perkara tersebut membuatkan pengikut Fathia yang masih tidak move on dengan isu Bigo sebelum ini untuk terus mengungkit kembali perlakuan Fathia sebelum ini.

Selain berkongsi pendapat mengenai isu semasa, Fathia juga dilihat begitu konsisten dalam memberikan sokongan kepada pihak pembangkang lebih-lebih lagi menjelang pilihanraya ini.

Apa pun, pelakon wanita yang sedang bercuti di luar negara ini sememangnya mempunyai kebebasan untuk bersuara. Semoga satu hari nanti Fathia mampu menerajui pucuk pimpinan negara. (rtky/s)


“Farid Kamil Turut Tampar Saya Sampai Merah Pipi”

Ekoran apa yang terjadi terhadap pelakon dan pengarah popular Farid Kamil dalam tempoh dua hari ini, pelakon Ridzuan Hashim turut menceritakan pengalaman beliau berhadapan dengan perangai Farid Kamil di lokasi penggambaran.

Ridzuan Hashim mendakwa pada Rabu lalu yang Farid Kamil tanpa sebab telah menampar pipinya dan telah berlalu pergi tanpa memberikan sebarang penjelasan terhadap tindakan tersebut.

“Kejadian berlaku jam 1.30 pagi pada 10 Januari lalu di studio milik Sofi Jikan ketika berlangsung penggambaran drama arahan Shuhaimi Lua Abdullah”

“Tidak semena-mena Farid menampar pipi kiri saya sampai jadi merah. Apabila saya jerit ‘Oi kenapa kau tampar aku’ dia terus berlari keluar meninggalkan premis yang menjadi lokasi penggambaran,” ujarnya kepada Harian Metro.

Ridzuan Hashim menambah yang beliau tidak membuat laporan polis kerana tidak mahu memanjangkan isu tersebut kerana mereka sama sama kawan selain tidak mahu keluarga Farid Kamil tertekan.

“Ketika itu saya lihat dia seperti kebingungan. Kru dan pelakon lain menjadi saksi apabila saya menjerit namanya dan mereka juga melihatnya berlari keluar,” tambahnya lagi. (rtky/m)


Fesyen Jadi Ikutan, Nabila Razali Tiru Gaya Neelofa?

Jika anda menonton muzik video Pematah Hati nyanyian Nabilah Razali, fesyen yang digayakan oleh penyanyi tersebut memang style habis.

Mesti anda perasan Nabila ada gayakan jaket yang dipakai kelihatan melondeh. Siap ada nama sendiri, style Jaket Cumi-Cumi. Fesyen tersebut bukan saja-saja pakai macam tu.

Ianya trend dan sebenarnya pernah digayakan oleh Neelofa sebelum ini. Tidak kurang juga ada yang menuduh Nabila Razali meniru gaya fesyen Neelofa. Cara pemakaian tudung lebih kurang pun sama.

Namun menurut Nabila, ianya hanya kebetulan dan stylist yang cadangkan fesyen tersebut. Tiada isu meniru gaya siapa-siapa seperti yang didakwa oleh netizen.

“Sebenarnya kebetulan sahaja. Dalam video itu memang saya banyak pakai jaket style off-shoulder macam tu.

“Saya nak bagi kredit pada stylist sebab dia yang cadangkan sampai orang panggil style Cumi-Cumi.


“Farid Kamil Tertekan Lama Tak Jumpa Anak”

Masih belum berkesempatan mendengar sendiri kenyataan melalui Farid Kamil sendiri yang kini berada di bawah tahanan reman polis, adik pelakon berkenaan menjelaskan beberapa perkara berikutan kejadian tersebut.

“Ketika bertemu dia (Farid Kamil) beritahu saya bahawa dia sudah lama tidak berjumpa dengan dua anaknya. Dia kelihatan murung namun saya tidak sangka dia bertindak sedemikian”

“Dia mungkin mengalami tekanan perasaan dan masalah mental. Kami sekeluarga akan memberi sokongan mental terhadapnya termasuk membawanya berjumpa doktor pakar,” katanya kepada Harian Metro.

Bagaimanapun, menurut laporan BH Online yang mendapatkan kenyataan isterinya, Diana Danielle, pihak pelakon wanita berkenaan tidak pernah menghalang Farid untuk bertemu dengan anak-anaknya.

“Disebabkan saya bekerja, saya tinggalkan dua anak saya di bawah jagaan ibu. Rumah ibu hanya setingkat bawah rumah saya iaitu di kondominium yang sama. Dia boleh berjumpa anak-anak dengan mudah kalau dia mahu,” katanya kepada portal berita tersebut.

Farid Kamil kini direman selama empat hari sehingga Isnin ini bagi siasatan mengikut Seksyen 323 Kanun Keseksaan, Seksyen 90 Akta Polis, Seksyen 15 (1) (a) Akta Dadah Berbahaya 1952 dan Seksyen 353 Kanun Keseksaan. (rtky/s)


Peminat Dari Brazil Buat Tatu Wajah Siti Nurhaliza

Penyanyi nombor satu negara, Datuk Siti Nurhaliza baru saja menyambut hari ulang tahun kelahirannya yang ke 39 tahun pada 11 Januari lalu.

Sempena hari jadi Siti, beliau menerima ucapan paling bermakna dari seorang peminatnya dari Brazil. Tak sangka sampai dekat Brazil pun Siti ada peminat.

“Selamat Hari Jadi Dato Siti Nurhaliza! Saya mula meminati anda sejak saya mula-mula mendengar lagu Kesilapanku keegoaanmu – dan sejak itu saya sangat meminati anda. Saya sangat gembira melihat anda dalam keadaan baik, sihat dan dengan suami yang sayangkan anda. Saya doakan yang terbaik untuk.”


Sharnaaz Bengang Orang Buka Aib Farid Kamil

Ketika laman sosial kecoh dengan penahanan Farid Kamil berhubung tindakan yang dilakukannya terhadap anggota polis dan orang awam, rakan seperjuangan artis, Sharnaaz Ahmad turut terkilan dengan tindakan mereka yang menyebarkan gambar pelakon lelaki berkenaan.

Perkara itu disuarakan oleh Sharnaaz di Twitter sekaligus menarik minat warga laman sosial yang lain untuk turut sama melemparkan pandangan masing-masing.

Dalam perkembangan terbaru, mahkamah telah membenarkan permohonan pihak polis untuk menahan reman pelakon Farid Kamil selama empat hari untuk membantu siasatan berhubung kes mengamuk dan menyerang seorang anggota polis serta dua orang awam di Balai Polis Trafik Kota Damansara.

Manakala sebelum kejadian, terdapat rakaman Bigo Live Farid bersama Sofi Jikan. Apa pun, sama-samalah kita tunggu penjelasan dari Farid sendiri apabila semuanya telah selesai nanti. (rtky/s)


Mahkamah Benar Farid Kamil Direman Empat Hari

Mahkamah pagi tadi membenarkan permohonan pihak polis untuk menahan reman pelakon Farid Kamil selama empat hari untuk membantu siasatan berhubung kes mengamuk dan menyerang seorang anggota polis serta dua orang awam di Balai Polis Trafik Kota Damansara.

Majistret Zakir Asyraf Zubir memerintahkan Farid Kamil direman selama empat hari bermula Jumaat hingga Isnin.

Farid Kamil hadir ke mahkamah kira-kira pukul 10 pagi menaiki kenderaan polis kelihatan tidak terurus dengan pakaian lokap berwarna ungu.

Turut hadir di mahkamah adalah adik yang juga pengurusnya Fadzil Zahari. Difahamkan, isterinya Diana Danielle tidak dapat hadir bersama disebabkan sedang menjalani penggambaraan.


Sekitar Gambar Bercuti Aeril Zafrel, Wawa Zainal Di Korea

Musim salji di luar negara pada ketika ini membuatkan ramai selebriti tanah air bawa keluarga bercuti. Tidak terkecuali, pasangan, Aeril Zafrel dan Wawa Zainal yang kini sedang bercuti di Korea bersama anak-anak.

Menerusi Instagram, Aeril dan Wawa sama-sama berkongsi momen-momen indah mereka di Korea yang kini bercuaca sejuk. Rata-rata peminat seronok melihat telatah anak-anak mereka yang teruja bermain salji di sana.

Buat pasangan ini, pastinya berbeza pengalaman kali ini membawa anak-anak kecil bercuti sekali di tempat yang sangat sejuk. Memang tak menang tangan melayan kerenah mereka teruja melihat tempat yang cantik.

Apapun sebagai selebriti yang sentiasa sibuk dengan kerja, tidak salah sekali sekala merehatkan minda bercuti. Dengan ini kami kongsikan beberapa gambar bercuti Aeril dan Wawa di sekitar Korea. Enjoice! (rtky/w)


Hairul Azreen Tak Bayar Bil Eletrik 5 Bulan?

Mengakui kesalahannya kerana tidak menjelaskan bayaran bil elektrtik yang tertunggak selama 5 bulan, Hairul Azreen menjelaskan perkara itu tidak akan berlaku lagi selepas ini. Akibatnya, mereka sekeluarga tidur bertemankan lilin.

Perkara itu dikongsikan oleh Hairul sendiri di laman Instagram. Ternyata tindakannya itu turut mengundang pelbagai komen dan ada yang menyifatkan perkara tersebut tidak sepatutnya berlaku.

Tidak kurang juga ada yang memberikan nasihat agar Hairul lebih beringat serta memberikan tips mudah potongan wang melalui bank pada setiap bulan agar perkara yang sama tidak berulang lagi.

Namun apa yang mencuri tumpuan pastinya gelagat anaknya, Yusuf Iskandar dan juga kucing kesayang iaitu Bujibu yang terpaksa bergelap. Muka Bujibu kelihatan serius di dalam kegelapan bersiramkan cahaya lilin.

Apa pun, apa yang dialami oleh Hairul ini merupakan perkara biasa saja dan kadang-kadang sebagai suami dan juga manusia, memang ada perkara yang terlepas pandang. Hikmahnya, perkongsian Hairul mungkin boleh menjadi peringatan juga buat sang suami di luar sana. (rtky/s)


Selepas Ditahan, Video Bigo Farid Kamil, Sofi Jikan Tersebar

Pelakon Sofi Jikan meminta peminat tidak terus mengecam Datuk Farid Kamil di atas apa yang berlaku, sekaligus memberikan tekanan kepadanya. Jelas Sofi yang menggangap Farid abangnya, beliau bertindak begitu kerana berada dalam tekanan dan mempunyai pelbagai masalah.

“Dia seorang yang baik dan saya adalah antara orang yang rapat dengan beliau dan boleh dianggap sebagai abangnya. Dia berdepan dengan pelbagai masalah dan sedang berada dalam depresi”

“Saya sedih bila ramai yang mengecam dia dengan pelbagai tomahan sedangkan tidak tahu apa sebenarnnya terjadi, kita tidak tahu apa yang terjadi. Lebih elok tunggu dia keluar dan bagi keterangan”

“Farid mempunyai semangat untuk bela nasib artis dan dia sangat sensitif bila ada isu berkaitan dengan artis seperti berita ‘300 artis berhutang dengan ah long. Mungkin berlaku provokasi hingga dia bertindak demikian,” katanya kepada m Star Online mengenai penahanan Farid.

Bagaimanapun semalam timbul pula sebuah video Farid bersama Sofi menerusi aplikasi Live Bigo yang kini sudah tersebar. Dakwaan juga mengatakan video tersebut diambil sebelum Farid ditemui berkelakuan pelik dan ditahan atas pengaruh dadah dan mencederakan polis. (rtkt/w)


Keluarga Sharifah Kehilangan Bapa Tersayang

Takziah buat keluarga Sharifah Sakinah, Sharifah Shahirah dan juga Sharifah Haslinda di atas pemergian bapa mereka, Syed Abu Bakar Syed Abdul Rahman atau Sulaiman Kati yang meninggal dunia kira-kira jam 9.15 malam semalam, di Hospital Ampang.

Perkara tersebut dikongsikan oleh Sharifah Shahirah di Instagram dan mendapat ucapan takziah daripada pengikutnya di laman sosial tersebut.

“Syed Abu Bakar Syed Abdul Rahman atau Sulaiman Kati telah selamat ke Rahmatullah pada pukul 9.15 malam, 11 Januari 2018 di Hospital Ampang di samping isteri, anak-anak dan sanak saudara. Semoga roh dicucuri rahmat. AlFatihah,” kongsi Shahirah.

Difahamkan, bapa mereka mengalami jangkitan kuman di paru-paru. Sharifah juga sempat mengucapkan terima kasih di atas titipan doa peminatnya. Sementara itu, Instagram Sharifah Sakinah ketika ini sudah tidak diaktifkan. (rtky/s)


"Beri Kami Masa Siasat Kes Farid Kamil"

Seperti biasa tidak sah rasanya jika ada apa-apa yang berlaku di dalam industri hiburan, jika tidak ada campur tangan dari SENIMAN.

Bagi Presiden Seniman, Zed Zaidi berkata, kes yang terjadi ke atas Datuk Farid Kamil perlu disiasat secara terperinci sebelum mengambil sebarang tindakan. Lebih merumitkan apabila hal ini membabitkan anggota polis.

Jelasnya, kejadian yang berlaku terhadap Farid tidak boleh diambil tindakan secara terburu-buru kerana melibatkan kecederaan pada anggota polis. Malah perkara ini perlu diambil kira dari pelbagai sudut.

“Beri kami masa untuk membuat siasatan lanjut atas apa yang berlaku. Kami tidak boleh terburu-buru ambil sebarang tindakan. Dalam perkara ini”

“Kami perlu mendapat maklumat daripada semua sudut kerana ia membabitkan polis. Seniman akan cuba membantu apa yang perlu untuk Farid sebaik saja selepas kami mendapat hasil laporan siasatan dilakukan,” katanya kepada Harian Metro mengenai kejadian menimpa Farid.

Terdahulu, Farid dikatakan berkelakuan pelik ketika ditemui anggota polis, yang juga pengadu dimana Farid tidak berbaju ketika waktu hujan. Manakala ketika dibawa ke balai polis, Farid tiba-tiba menyerang polis terbabit. (rtky/w)


"Semoga Allah Mudahkan Urusanmu & Keluargamu"

Semalam dunia hiburan digegarkan dengan berita Datuk Farid Kamil ditahan kerana menumbuk anggota polis, juga dibawah pengaruh dadah. Turut terkesan dengan perkara itu, Yana Samsudin, memberi kata-kata semangat kepada suami, Fadzil Zahari yang juga adik kepada Farid.

“Sentiasalah jadi diri sendiri dalam apa juga keadaan. Insya-Allah. Allah tahu segala-galanya. Kita manusia juga susah hendak faham ujian sebenar daripada-Nya”

“Masa akan datang memberi makna bagi setiap kejadian. Sabar, tenang. Semoga Allah mudahkan urusanmu dan keluargamu di dunia dan akhirat,” tulisnya menerusi akaun Instagram.

Perkongsian itu turut disertakan dengan gambar mereka bersama. Rata-rata peminat juga memberikan reaksi positif sambil mendoakan pasangan itu dan berpendapat kejadian yang berlaku terhadap Farid punya hikmah.

Dalam pada itu isteri Farid, Datin Diana Danielle meminta orang memberikannya sedikit ruang untuk menyelesaikan apa yang berlaku kerana beliau juga masih terkejut dengan berita tersebut. Diana juga telah menutup ruangan komen di Instagram buat masa ini. (rtky/w)


Polis Sahkan Farid Kamil Positif Ganja

Setelah kecoh seketika hari ini mengenai Farid Kamil menyerang polis dan juga orang awam secara tiba-tiba, BH Online melaporkan bahawa pelakon tersebut positif ganja.

Perkara tersebut telah disahkan oleh Ketua Polis Daerah Petaling Jaya, Asisten Komisioner Mohd Zani Che Din.

“Sebaik sahaja polis menahan suspek, ujian air kencing dijalankan bagi mengesan sama ada dia berada di bawah pengaruh dadah. Hasil ujian terbabit mendapati dia positif dadah jenis ganja,” katanya kepada portal berita tersebut.

Selain itu, Mohd Zani turut menjelaskan berikutan kejadian itu, Farid kini disiasat kerana berkelakuan tidak senonoh dalam balai polis mengikut Seksyen 90 Akta Polis serta Seksyen 15(1)(a) Akta Dadah Berbahaya 1952 kerana penyalahgunaan dadah.

Sementara itu, Farid akan dihadapkan ke Mahkamah Majistret Petaling Jaya esok, bagi mendapatkan perintah reman untuk siasatan lanjut. (rtky/s)


“Beri Kami Ruang Untuk Selesaikan”

Menjelaskan bahawa dia sendiri tidak mengetahui tentang suaminya ditahan oleh pihak polis, Diana Danielle bagaimanapun memohon agar perkara tersebut diselesaikan terlebih dahulu sebelum memberi sebarang komen.

“BERI kami ruang untuk menyelesaikan perkara ini dulu. Saya tidak akan beri sebarang komen buat masa sekarang. Terima Kasih. Saya terkejut mengenai berita ini. Saya baru dapat tahu selepas dimaklumkan rakan media”

“Jadi saya tidak tahu dan tidak boleh nak komen lanjut. Ada baiknya hubungi keluarga Farid sendiri,” jelasnya kepada Harian Metro.

Hari ini, Farid Kamil dilaporkan telah ditahan selepas dipercayai menampar seorang anggota polis di Kota Damansara, Petaling Jaya dan kejadian itu telah disahkan oleh Ketua Polis Daerah Petaling Jaya Asisten Komisioner Mohd Zani Che Din.

“Siasatan awal mendapati suspek datang ke balai bersama seorang rakan untuk membuat laporan polis kes kemalangan jalan raya, namun apabila anggota trafik bertanya laporan yang ingin dibuat, suspek kemudian menunjukkan whatsapp 300 artis hutang ah long”

“Dia kemudian tiba-tiba menampar anggota polis dan menendang dua orang awam di lokasi kejadian tanpa provokasi,” lapor portal berita tersebut. Apa pun, adalah lebih baik kita tunggu penjelasan daripada Farid sendiri berikutan perkara ini. (rtky/s)


Farid Kamil Ditahan Tampar Polis, Bawah Pengaruh Dadah

Menurut laporan Utusan Online, pelakon dan pengarah, Datuk Farid Kamil telah ditahan selepas dipercayai menampar seorang anggota polis di Kota Damansara, Petaling Jaya sebentar tadi.

Menurut sumber kepada portal berita berkenaan, dalam kejadian kira-kira pukul 1.20 petang itu, Farid dikatakan melakukan perbuatan tersebut di kaunter aduan Balai Polis Mutiara Damansara.

“Dia disyaki berada di bawah pengaruh dadah dan ujian air kencing sedang dijalankan terhadapnya,” katanya di sini hari ini.

Sementara itu, Ketua Polis Daerah Petaling Jaya, Asisten Komisioner Mohd. Zani Che Din mengesahkan kejadian tersebut. (rtky/s)


10 Selebriti Wanita Masih Kekal Cantik Diusia 40an

Semakin berusia pasti akan kelihatan tanda-tanda kedutan dan kulit pun jadi tak cantik. Tapi sekarang ni dah ada banyak petua dan cara mudah untuk kulit cantik.

Mesti ramai yang tertanya-tanya macam-macam selebriti wanita Malaysia ini masih kekal cantik dan nampak muda walaupun usia sudah menginjak 40an.

Jom tengok 10 selebriti yang masih nampak macam anak dara dan seperti tidak dimamah usia.


Sharifah Sakinah Mohon Maaf Kepada Peminat K-Pop

Baru-baru ini kecoh di laman sosial tentang gurauan di antara Sharifah Sakinah dan juga Janna Nick. Bagi yang tidak tahu, Sharifah Sakinah sebelum ini bergurau mengenai rambut Janna di sebuah salun namun ia mengundang kemarahan peminat K-Pop yang membunuh diri, Jonghyun di atas kenyataan – ini yang mati tu kan?

Sehubungan dengan perkara itu, Sharifah Sakinah melalui Insta Stories telah memohon maaf di atas kesalahannya itu selain menyatakan bahawa dia tidak berniat lansung untuk berbuat demikian.

“Pertama sekali saya ingin meminta maaf kepada Janna Nick kerana melibatkannya dalam perkara ini. Dia tidak ada kena mengena dalam hal ini”

“Kepada semua peminat Kpop saya minta maaf berhubung video yang telah menunjukkan rasa tidak hormat kepada idola anda. Saya tiada niat untuk memalukannya,” jelasnya.

Bagaimanapun sehingga kini masih ada peminat K-Pop yang meninggalkan komen tidak berpuas hati dan menghina Sharifah Sakinah. Betullah kata pepatah, peminat K-Pop jangan diusik. (rtky/s)


Lagu Aiman Tino Tersenarai Dalam Malaysia Book Of Records

Penyanyi yang baru meningkat naik, Aiman Tino nampaknya mencipta sejarah tersendiri apabila lagu nyanyiannya, Ku Rela Dibenci tersenarai dalam Malaysia Book Of Records. Terkejut dengan penghargaan itu, Aiman tidak percaya lagunya itu mendapat tontonan tertinggi di Youtube.

“Tak sangka dan terkejut apabila dimaklumkan lagu tersebut tersenarai sebagai lagu paling banyak tontonan. Lagu itu sendiri sangat bermakna dalam hidup saya kerana di situlah bermulanya karier saya sebagai penyanyi”

“Saya ingin berterima kasih kepada penonton di seluruh dunia yang telah menonton muzik video tersebut di Youtube. Walaupun awalnya dulu ada yang mengecam lagu Ku Rela Dibenci, saya tak boleh nafikan mereka turut menyumbangkan kepada jumlah tontonan,” katanya kepada m Star Online.

Selain itu, Aiman memaklumkan majlis penyerahan sijil penghargaan itu akan diadakan di sebuah hotel pada 16 Januari nanti. Setakat ini lagu ciptaan kedua ibu bapanya itu mendapat lebih 43 juta tontonan di Youtube.

Biarpun ada yang mengecam lagu Aiman dan menganggap penyanyi muda sepertinya tidak mempunyai bakat yang sebenar, tapi kini Aiman telah membuktikan kebolehnnya menerusi kejayaan lagu ini. Tahniah diucapkan! (rtky/w)


Gambar Sekitar Majlis Bridal Shower Yuna

Tahniah buat Yuna yang bakal mendirikan rumah tangga bersama pilihan hati iaitu Adam Sinclair pada 28 Januari ini. Malah rakan terdekat Yuna juga sempat meraikan majlis bridal shower yang diadakan secara mengejut untuk selebriti ini.

Majlis yang diadakan di Bangsar tersebut pastinya membuatkan Yuna terharu dan boleh tahan juga sambutan yang diadakan. Apa yang pasti, setiap insan pastinya gembira jika majlis kejutan sebegini diadakan.

Untuk pengetahuan anda, majlis bridal shower merupakan majlis pemberian hadiah kepada bakal pengantin sebelum berlangsungnya majlis perkahwinan. Yuna dan juga Adam Sinclair telah pun bertunang pada Ogos tahun lalu (2017) dan perkara ini membuatkan peminatnya sangat gembira.

Kami kongsikan bersama anda beberapa gambar sepanjang majlis berlangsung dan buat Yuna, semoga majlis akan berjalan lancar dan dipermudahkan segala urusan. (rtky/s)


“Pura-Pura Pakai Tudung, Kuku Pula Macam Hantu”

Tahun 2017 nama pelakon cantik Fatiya Latiff sering dilanda dengan kontroversi. Bermula dengan aksinya menari seksi di Bigo, kemudian setiap Tweet Fatiya pasti akan berakhir dengan isu yang tidak pernah ada kesudahan.

Selalunya masuk tahun baru ni, mestila kena azam baru. Namun baru seminggu memasuki tahun 2018, Fatiya dilanda lagi dengan kontroversi.

Baru-baru ini, Fatiya memuat naik video ulasan produk di akaun Instagramnya. Kalau dah jadi selebriti, setiap tindak tanduk pasti akan menjadi perhatian.

Rata-rata netizen mengatakan cara Fatiya memakai tudung seperti acuh tak acuh. Ditambah pula dengan kuku Fatiya yang panjang dan diwarnakan.

Ada juga yang menyamakan kuku Fatiya dengan kuku pontianak dan tidak manis buat wanita bertudung untuk menyimpan kuku panjang.


"Kami Tiada Perancangan Untuk Berkahwin Buat Masa Ini"

Menyedari ramai yang tidak merestui ‘hubungan rapat’ diantara dirinya dan Shahir dek kontroversi yang berpanjangan, Erra Fazira minta peminat doakan yang terbaik buatnya. Dalam masa sama, Erra menyerahkan soal jodoh pada ketentuan takdir yang dirinya sendiri tidak tahu dimana penghujungnya.

“Apa saya boleh katakan, doakan yang terbaik buat saya. Mungkin sekarang kita nampak seseorang itu banyak masalah, tetapi di penghujungnya mungkin dia lebih baik daripada mereka yang tidak punya masalah hari ini”

Tambah Erra, orang luar senang mempertikaikan keputusannya yang masih meneruskan hubungan rapat dengan Shahir tetapi hanya dirinya yang melalui kehidupan itu lebih mengetahui segalanya.

“Saya dengar dan hargai semua nasihat yang diberikan, dalam masa yang sama, saya minta Allah SWT agar diberikan petunjuk serta dipermudahkan perjalanan. Orang cakap saya sepatutnya kahwin dengan orang seperti ini, seperti itu. Senanglah hidup jika situasinya begitu”

Terdahulu ada gosip liar mengatakan pasangan itu bakal berkahwin pada Mac depan, bagaimanapun Erra menafikan dakwaan tersebut dan meminta agar berhenti bertanyakan soal peribadi mengenai Shahir kepadanya lagi.

“Tetapi kehidupan tidak semudah kita bercakap. Ini cabaran dalam hidup saya dan saya hanya mampu berdoa agar diberikan yang terbaik. Tiada perancangan kahwin buat masa ini. Tahun ini, perancangan saya ialah fokus kepada kerja,” jelasnya di sidang media semalam. (rtky/w)


Dr. Amalina Che Bakri Digelar Kim Kardashian Malaysia

Mesti ramai yang masih ingat lagi dengan pelajar pintar, Nur Amalina Che Bakri yang pernah mengejutkan negara sebagai pelajar pintar dan terbaik SPM tahun 2004.

Bukan mudah untuk mencatat keputusan akademik cemerlang. Namun gadis pintar ini mampu pendapat keputusan luar biasa iaitu 17A1.

Tamat saja SPM, Amalina melanjutkan pelajaran dalam bidang perubatan di luar negara dan mendapat tajaan dari Bank Negara Malaysia.

Merupakan graduan lulusan University of Cambridge, Amalina kini menjalani surgical trainee di The Royal College of Surgeons of England.

Namun, ramai juga yang terkejut dengan perubahan drastik gadis pintar ini. Ada juga yang mengatakan penampilan terbaru Amalina menyerupai bintang Hollywood, Kim Kardashian.

Jom tengok penampilan terbaru Dr Amalina Che Bakri yang semakin cun dan bakal jadi doktor terbaik di UK.


Raf Yaakob Cabar Kaki Komen Hantar Sihir

Bagi sesetengah warga laman sosial, melihat kebahagiaan pasangan suami isteri yang lain membuatkan mereka berasa sakit hati. Kenapa ada akaun laman sosial dan follow orang lain jika anda benci sangat tengok kehidupan orang lain?

Perkara itu turut menimpa pasangan yang baru berkahwin iaitu Raf Yaakob dan juga Mawar Rashid. Tidak dinafikan pasangan ini sering berkongsikan detik-detik bahagia terutamanya di laman Instagram.

Bagaimanapun baru-baru ini, ada warga laman sosial yang menasihati agar pasangan ini tidak terlampau menunjukkan kebahagiaan kerana bimbang di sihir. Hendak dijadikan cerita, Raf turut melayan komen berkenaan dan turut mencabar orang lain untuk menghantar sihir kepadanya.

Raf menyatakan bahawa jelas sekali individu tersebut tidak mengenali keluarganya malah turut menasihatkan jika ingin mengetahui dengan lebih lanjut tentang sihir, bolehlah bertanyakan kepadanya secara peribadi di Instagram.

Apa pun, lebih baik perkara ini tidak diambil serius kerana tidak ada sesiapa pun yang mahukan rumahtangga yang berentakan lebih-lebih lagi angkara sihir. Buat Raf, hiraukan saja suara-suara di laman sosial yang tidak mengetahui perkara sebenar di sebalik tindakan kita. (rtky/s)


10 Pasangan Selebriti Paling Berpengaruh Di Malaysia

Sebut je pasangan selebriti paling berpengaruh, pasti akan terus terbayangkan 10 pasangan ini.

Mereka ini digelar ‘Power Couple’ bukan saja kerana kekayaan dan popular, tetapi mereka ini saling melengkapi dan berjaya mencipta nama masing-masing tanpa menumpang populariti satu sama lain.

Mendirikan rumah tangga sejak 5 tahun lalu, pasangan ini masih lagi memegang gelaran pasangan paling berpengaruh. Bukan itu saja, anak mereka Lara Alana boleh dikatakan lebih popular dari ibu bapanya. Pasangan ini juga sentiasa menjadi pilihan untuk menjadi duta jenama antarabangsa.

Tahun 2017 merupakan tahun paling bermakna buat pasangan ini. Melangsungkan majlis pertunangan dan pernikahan secara rahsia ternyata pasangan ini antara paling berpengaruh. Populariti pasangan ini masih lagi menjadi bualan hangat ramai.

Pasangan jutawan muda ini antara usahawan paling berpengaruh bukan saja di Malaysia malah di Asia. Bermula dengan menjual tudung, Vivy dan Fadza melebarkan sayap dengan memperkenalkan butik dalam talian Fashion Valet yang kini antara yang popular di Malaysia.

Penyanyi nombor satu negara, Siti Nurhaliza dan Datuk K akan sentiasa berada di dalam senarai pasangan paling berpengaruh. Setiap perkembangan terbaru Siti pasti menjadi perhatian ramai.

Pasangan selebriti ini menjadi idola buat pasangan muda di luar sana yang ingin berumah tangga. Memiliki anak yang comel, Yusof Iskandar kini antara anak selebriti paling popular.

Siapa sangka perbezaan umur tidak menjadi penghalang buat pasangan sama cantik sama padan ini. Walaupun jarang muncul di kaca TV, impak populariti mereka masih kekal hingga ke hari ini. Boleh dikatakan setiap ahli keluarga Che Ta mempunyai peminat mereka masing-masing.

Jika anda masih ingat lagi, majlis perkahwinan pasangan ini mendapat perhatian ramai dan boleh dikatakan wedding of the year. Pasangan ini mendirikan rumah tangga pada tahun 2018 dan kini memiliki 3 orang cahaya mata.

Walaupun kurang muncul di kaca TV, namun populariti pasangan ini masih menjadi sebutan ramai. Siap ada rancangan realiti sendiri khas untuk anak-anak.

Mendirikan rumah tangga pada tahun 2009, pasangan ini menjadi idola netizen dari segi cara mereka mendidik anak dan cara mereka menghargai pasangan satu sama lain. Mesti ramai yang suka tengok Johan buat kerja rumah.

Pasangan yang baru menimang cahaya mata ini pernah dikecam kerana sorokkan wajah anak mereka. Ternyata ramai juga yang ingin mengetahui perkembangan terbaru tentang pasangan ini dan anak sulung mereka Aqeef Anaqi.


Selekeh Di Pentas, Upiak Tak Tun Tuang Ayu Berhijab

Penangan lagu viral Tak Tun Tuang membuatkan penyanyi lagu tersebut Upiak Isil dikenali ramai. Bukan saja di Indonesia, malah di Malaysia dan Thailand.

Umum mengetahui setiap kali persembahan, Upiak akan tampil agak selekeh dengan memakai baju tidur dan berkain batik untuk memperomosikan lagu nyanyiannya.

Disebalik penampilannya yang selekeh, Upiak yang pernah bekerja di bahagian nutrisi tampil anggun berhijab. Memang manis orangnya dan lain sangat bila bertudung. Jom tengok foto Upiak ayu berhijab.


"Bukan Apa Kot Lah Mengidam"

Bagi siapa mengikuti perkembangan pasangan merpati dua sejoli, Fattah Amin dan Fazura, mereka kini sedang asyik berbulan madu di sekitar Eropah. Tapi apa yang menariknya, menerusi sebuah video, Fazura seperti memberi bayangan bahawa dirinya kini sedang hamil.

Live Updates : .Part Paling letops ?? . . TRUDOLLY LAUNCHING IN LONDON WITH @missfazura . . POWERED BY @divaletopsdotcom @norlinashleyroslinwalker . . VENUE : CROWNE PLAZA LONDON . . #trudollytakeslondon #trudollybyfazura #trudolly #trudollyxteamdivaletops #teamdivaletops #divaletopsdotcom

A post shared by  TRUDOLLY BY MS FAZURA (@divaletopsdotcom) on Jan 6, 2018 at 7:47am PST

“Bukan apa, kot kot mengidam ke apa. Kot kot lah I cakap,” katanya sambil ketawa apabila ditegur rakan melihatnya makan dalam kuantiti yang banyak menerusi video dimuat naik di Instagram.

Melalui video yang diambil, Fazura asyik menyapu jem di atas ‘scone’ sehingga ditegur oleh rakannya kerana makan terlalu banyak. Bagaimanapun jawapan Fazura membuatkan ramai berharap pasangan itu akan menimang cahaya mata dengan cepat.

Video yang diambil ketika majlis pelancaran produk kecantikan yang menampilkan Fazura sebagai duta di London itu telah menarik perhatian peminat di sini. Selain doa yang mencurah-curah dari peminat, ramai yang teruja andai berita tersebut benar. (rtky/w)


PETRONAS Nak Bagi 6x Mesra Points Untuk Anda!

Dalam banyak-banyak stesen pam minyak, PETRONAS antara yang menjadi pilihan rakyat Malaysia. Selain mempunyai Kedai Mesra yang memudahkan, sudah tentunya Kad Mesra PETRONAS yang Lebih Nilai, Lebih Mudah dan Lebih Cepat Kumpul Mata Ganjaran menjadi pilihan.

Menariknya, Kad Mesra PETRONAS membolehkan pelanggan menebus mata ganjaran bagi pembelian bahan api atau barangan yang dijual di Kedai Mesra. Seronoknya, sebab anda boleh terus berjimat!

Kempen “The Only Game Where Everybody Wins” telah pun berakhir lebih awal dari yang dijangka diatas sambutan hangat. Sebagai tanda penghargaan, PETRONAS kini menawarkan mata ganjaran paling tinggi iaitu 6 kali ganda mata ganjaran Mesra kepada semua pelanggan.

Bermula 6 Januari sehingga 12 Januari 2018, setiap 1 liter isian petrol dan diesel, Kad Mesra PETRONAS anda akan dikreditkan dengan 6 mata ganjaran Mesra. Untuk setiap pembelian RM1 di Kedai Mesra juga akan diberikan 6 kali mata ganjaran. Dapatkan mata ganjaran di mana-mana stesen PETRONAS atau Kedai Mesra.

Bermakna, jika anda membelanjakan untuk 40 liter bahan api, sebanyak 240 mata ganjaran Mesra terkumpul.

Manakala, jika anda membelanjakan RM10 untuk snek dan minuman kegemaran anda di Kedai Mesra, Kad Mesra PETRONAS anda akan dikreditkan banyak 60 mata Mesra. Memang berbaloi-baloi!

Jangan lepaskan peluang! Semakin banyak mata terkumpul, semakin banyak anda dapat menebus untuk bahan bakar, makanan dan minuman PERCUMA di Kedai Mesra.

Jika anda belum lagi memiliki Kad Mesra, dapatkan secara percuma di stesen PETRONAS dan boleh digunakan terus. Jangan lupa untuk daftarkan Kad Mesra anda di laman sesawang rasmi PETRONAS atau melalui SMS, KAD MESRA<jarak>17 digit Kad Mesra<jarak>No.KP<jarak>NAMA dan hantarkan ke 36732.

Untuk maklumat lanjut tentang 6 kali ganda mata ganjaran Kad Mesra PETRONAS, klik link ini MESRA PETRONAS.


Program Komedi Harith Iskander Disiarkan Di Netflix

Selepas memenangi Anugerah Manusia Paling Lucu di Dunia pada tahun 2016, makin murah rezeki pelakon dan pelawak Harith Iskander.

Lebih membanggakan, tidak lama lagi, Harith Iskander bakal muncul dalam rancangan khas program komedi “I Told You So” menerusi video dalam talian paling popular iaitu Neflix.

Rancangan itu menampilkan bintang komedi dari Asia Tenggara dan akan ditayangkan di seluruh dunia pada 19 Januari ini.

Harith berkata, dia berasa bangga apabila diberi peluang untuk berkarya di saluran popular dunia itu.

“Netflix memang global dan program ini akan dilihat di mana-mana negara yang ada Netflix. Bila dijemput tahun lepas, saya memang terkejut tapi begitu bangga.

“Netflix memberi peluang saya berkarya. Bila saya nak cuba ubah konsep lawak untuk orang Amerika ke apa, mereka kata tidak,” katanya.

Tambahnya lagi, ianya peluang terbaik yang tidak akan dilepaskan dan pelawak juga di beri kebebasan untuk berkarya.


Insidious: The Last Key Imbas Sejarah Seram Elise

Siapa saja pastinya mempunyai masa silam. Ada yang manis dan pastinya sejarah silam yang gelap mahu dilupakan buat selamanya. Itulah yang terjadi kepada Elise Rainier di dalam filem Insidious: The Last Key.

Jika anda pengikut tegar filem ini, pastinya anda akan mengetahui bahawa Elise merupakan seorang pakar dalam mengendalikan perkara berkaitan paranormal. Bagaimanapun ramai yang tidak mengetahui bahawa Elise turut mempunyai sejarah silam yang mahu dilupakannya.

Mula mendapat panggilan dari seorang individu yang meminta pertolongan daripadanya, Elise sudah merasakan kehadiran kejahatan yang tidak mampu dikawalnya. Malah dia turut berkeras untuk tidak mahu meneruskan bantuan dari panggilan tersebut.

Lebih malang buat Elise, rumah yang berhantu itu sebenarnya merupakan rumah yang pernah didiaminya sebelum ini dan lebih menyayat hati, terdapat 1001 kisah pernah terjadi di dalam rumah tersebut yang pastinya mencetuskan kembali ingatan laman Elise.

Dan melalui plot cerita sebegini, penonton turut diseret sama untuk berhadapan dengan ketakutan Elise dalam The Further.

Sama seperti 3 barisan filem ini yang lain, kejutan demi kejutan di dalam filem ini pastinya membuatkan anda tidak duduk senang. Kadang-kadang bunyi telefon berdering pun mampu membuatkan anda terjerit. Mujur juga ada watak Specs dan Tucker yang kadang-kala membuatkan anda sedikit terhibur.

Apa yang pasti, filem Insidious: The Last Key mendedahkan sedikit demi sedikit apa yang pernah berlaku di rumah yang dikatakan berhantu itu.

Tidak mahu ceritakan segalanya buat anda di sini, apa yang kami boleh katakan tentang filem ini ialah ia bakal menjawab persoalan tentang diri Elise sendiri. Elemen seram dan juga kejutan diadun dengan cukup sempurna.

Risau juga nanti kebanyakan masa anda di dalam panggung wayang banyak dihabiskan dengan menutup mata dan juga penat menjerit ketakutan. Bagi anda yang belum menonton Insidious: The Last Key, kini ia telah ditayangkan di seluruh pawagam berhampiran anda.

Pesanan: Pastikan tempat duduk di sebelah anda tidak kosong, risau nanti meremang bulu roma tidak tentu pasal.


Netizen Dedah Tabiat Buruk Aliff Syukri Suka Mencuri

Siapa yang tak kenal dengan usahawan popular Dato Seri Aliff Syukri. Bukan saja seorang ahli perniagaan, kini Aliff Syukri bergelar pelakon dan penyanyi popular.

Rasanya ramai yang dah masak dengan sikap Aliff Syukri yang dikatakan suka ‘menunjuk’ lebih-lebih lagi barangan berjenama yang dimilikinya.

Kalau boleh semua benda nak tunjuk. Jam mewah, beg berjenama dan macam-macam lagi. Namun, menurut Aliff Syukri, itu hanyalah sebagai taktik pemasaran semata-mata.

Tapi kali ini ada kisah lagi hangat. Terbaru, netizen mendedahkan tabiat buruk Aliff Syukri yang dikatakan suka mencuri gambar-gambar milik individu lain tanpa memberi sebarang kredit atau pun keizinan dari pemilik gambar tersebut.


Adik Achey Curi Perhatian Ramai Jejaka

Adik pelawak terkenal, Achey Bocey iaitu Nornatasha Hamzah atau Tasya curi perhatian ramai apabila dia bakal bersaing dalam program terbaru, Gegar Lawak.

Berusia 25 tahun dan merupakan kerani akaun di sebuah firma kewangan di Johor, gadis ini antara dua peserta wanita yang terpilih untuk berentap di program tersebut.

Menurut Tasya, pada saringan awal uji bakat program tersebut, dia memilih untuk merahsiakan identiti sebagai adik Achey kerana bimbang ramai yang beranggapan dia menggunakan nama abangnya untuk menumpang populariti.

“Namun, ia akhirnya diketahui juga. Jujurnya, saya bimbang andainya hubungan persaudaraan kami diketahui kerana takut dibayangi abang sendiri.

Tambahnya lagi, abangnya menyokong penuh untuk menyertai program tersebut. Sebelum ini juga dia pernah menghadiri uji bakat Akademi Fantasia dan Mentor namun tiada rezeki untuknya.

“Abang (Achey) memang memberi galakan dan sokongan penuh untuk saya mencuba nasib dalam pertandingan ini.

“Sebelum ini, saya ada menghadiri uji bakat pertandingan lain seperti Akademi Fantasia dan Mentor, namun nasib kurang menyebelahi saya,” ujarnya kepada BH Online.


Pegang Aliff Syukri, Joy Revfa Jadi Bahan Kecaman?

Gara-gara sekeping gambar yang dimuatnaik di Instagram Aliff Syukri, Joy Revfa baru-baru ini mendapat kritikan daripada pengguna laman sosial. Boleh tahan juga yang mengecam, macam berdendam dengan Joy pun ada.

“Sewaktu sesi fotografi memang kami diarahkan untuk menyentuh bahu Datuk Aliff Syukri tapi ia berlapik dan hanya bersentuhan beberapa saat sahaja untuk kami jalani di sebalik tabir fotografi itu”

“Tapi tak sangka mendapat kecaman daripada netizen sehingga perkara itu menjadi satu isu perbalahan antara mereka,” jelas Joy kepada mStar Online. Selain itu, Joy turut menafikan bahawa sudah bertemu pengganti selepas bercerai dengan Hafiz Hamidun.

Warga laman sosial pun, boleh tahan juga yang mengecam Joy. Ada yang berselindung di sebalik akaun palsu dan ada juga yang berkongsikan pandangan agama. Bukan main ya bahan Joy, drama Melayu berpeluk cium bukan muhrim layan sampai menangis habis, no problem ya tak? (rtky/s)


"Jangan Berani Hina Menteri Malaysia, Mereka Ada Kuasa"

Baru sahaja mendapat gelaran Datuk baru-baru ini, Farid Kamil sudah berani memuat naik status berbaur politik di Instagram miliknya. Menurut Farid, rakyat Malaysia tidak boleh sesuka hati menghina menteri-menteri Malaysia kerana mereka mempunyai ‘kuasa besar’.

Teguran itu dibuat berikutan sebuah artikel menyiarkan tentang Menteri Belia dan Sukan, Khairy Jamaluddin yang tidak berkemampuan memimpin generasi anak muda tetapi hanya menggunakan rupa paras yang kacak sahaja.

Menerusi kenyataan itu, Farid turut menyebut andai ada pihak lantang menentang ‘kuasa besar’ itu, pasti akan menghadapi masalah besar. Tidak pasti pula kami Farid benar-benar menegur atau sekadar sindiran semata?

Bagaimanapun kenyataan Farid itu mendapat reaksi bercampur dari peminat. Ada yang memuji kelantangan Farid bersuara di pihak selebriti, tetapi ada juga yang mengecam dan mengatakan Farid sebagai ‘macai kerajaan’.

Apapun tidak salah memberi pendapat mengenai apa-apa isu sekalipun. Masing-masing punya pendapat dan pendirian tersendiri, jangan sampai bergaduh sesama sendiri pula di Instagram Farid tu. (rtky/w)


"Begitu Cara Seorang Ustaz Menegur Kesilapan Orang?"

Gara-gara menggelarkan Nabi Muhammad SAW sebagai Che Mat, Iqram Dinzly memohon maaf kepada semua dan mengakui dirinya juga manusia tidak sempurna kerana terlepas cakap. Tindaknnya itu dikecam hebat kerana dianggap menghina junjungan besar Nabi Muhammad SAW.

“Dengan rasa rendah diri dan penuh ikhlas, ingin saya katakan tiada langsung niat untuk menyekutukan Allah inikan pula hendak menghina Nabi Muhammad SAW. Inilah pegangan keluarga saya sejak azali lagi. Setiap hari saya mengucapkan dua kalimah syahadah”

Untuk pengetahuan, tindakan Iqram hanya disedari selepas video yang dimuat naik oleh seorang Ustaz yang tegas menegur cara percakapan pelakon itu. Bagaimanapun Iqram menganggap teguran yang diberi tidak beradab dan tidak bercirikan seorang ulama yang penuh adab sopan.

“Orang luar boleh nilai sendiri perilaku seorang Ustaz boleh berkelakuan begitu. Saya lebih menghormati cara mufti walaupun buat surat terbuka namun ia jelas adab. Pertanyaan saya adakah itu dinamakan cara berhemah untuk menegur yang dikatakan sunnah Rasullullah SAW?”

“Cuma saya tidak akan memohon maaf dan tidak akan bersua dengannya sampai mati disebabkan tindakan kurang ajar menyentuh soal arwah ayah saya iaitu ‘sekiranya ayah kau masih hidup’ dalam video yang dimuat naik di YouTube,” katanya kepada Harian Metro.

Apa yang pasti tindakan Iqram itu sememangnya salah tetapi yang bagusnya beliau mengakui kesilapannya. Harapnya Iqram lebih berhati-hati selepas ini. Terlajak perahu boleh diundur, terlajak kata buruk padahnya. (rtky/w)


Ustaz Pesan Aliff Syukri Untuk Berpada-Pada

Gara-gara memuatnaik video mengira wang yang banyak di atas mejanya baru-baru ini, perkara tersebut mengundang rasa kurang senang warga laman sosial malah turut membuatkan Ustaz Ahmad Husam menegur tindakan Aliff Syukri.

Berkongsikan perkara tersebut di Facebook, post tersebut menerima reaksi berbeza. Bagi Ustaz Ahmad Husam, tindakan Aliff menunjukkan kekayaan di laman sosial sepatutnya tidak dilakukan kerana bimbang akan memakan diri.

“Jikalau Dato Seri biasa mendengar nama dan gelaran seperti Qorun, Syadad dan Firaun – mereka ini adalah di antara orang kaya yang Allah binasakan. Saya memohon Allah jauhkan Datuk Seri daripada musibah tersebut. Saya mohon maaf seandainya posting saya ini kurang adabnya”

“Hanya ini saja saluran yang saya ada untuk menyampaikan nasihat ini kepada Datuk Seri, sebab di antara kita tiada cara untuk berhubung. Nasihat ini pun dibuat selepasa saya menunggu tokoh-tokoh agamawan yang lain dahulu memulakannya, tetapi sayang – belim ada yang melakukannya””

“Akhirnya saya terpaksa juga mengalasnya. Demi Allah nasihat ini bukan untuk mengaibkan sesiapa, bukan nak menumpang populariti ke apa tetapi nasihat ini saya buat kerana kasih dan sayang kepada Datuk Siri kerana saya takut doa orang ramai yang menyampah dan meluat kepada Datuk Seri ini didengar oleh Allah dan akhirnya Datuk Seri yang menerima padahnya,” kata Ustaz tersebut di Facebook.

Malah Ustaz Ahmad Husam turut tidak menafikan kebaikan yang dilakukan oleh Aliff yang mungkin tidak diketahui ramai namun sangat berharap agar Aliff mampu membuang sikap menunjuk-nunjuk kerana risau akan timbul perasaan takbur. (rtky/s)


Nabila Razali Akui Iman Goyah Masa Mula Berhijab

Penyanyi lagu si Pematah Hati ini semakin menjadi dikenali ramai dan kini sinonim dengan panggilan ‘cumi-cumi’.

Gimik ditinggalkan kekasih untuk pelancaran muzik video lagu Pematah Hati ternyata memberi impak luar biasa dan kini mendapat tontonan mencecah 12 juta.

Bukan itu saja, gaya hijabnya kini menjadi ikutan ramai. Siapa cakap berhijab tak boleh bergaya dan stailo.

Dalam satu temubual baru-baru ini, Nabila mengakui hatinya pernah goyah sewaktu mula-mula berhijab pada tahun 2002. Baginya bukan mudah untuk menjaga penampilan sebagai gadis muslimah.

“Sebelum berhijab ramai yang terlalu senang dekat dengan saya dan tidak menjaga batas pergaulan. Ada juga rakan yang menyindir bila saya mahu menjalankan kewajipan sebagai seorang muslimah.

“Kadang-kadang ada juga terbawa-bawa perangai lama. Lebih-lebih lagi jika dikelilingi rakan-rakan yang ‘hot’, kadang-kadang hati akan goyah juga. Tapi perlu lebih kuat dan kena berbalik semula kepada niat untuk berhijab.”

Tahun 2018, Nabila berazam untuk menjadi insan lebih baik untuk dunia dan akhirat.


Anak Che Ta Tayang Kekasih Persis Selebriti Korea

Selain Rozita Che Wan, anak-anak bujangnya, Ammar Effendy dan Aniq Ezra turut menjadi perhatian ramai, apalagi gadis-gadis di luar sana. Tapi malangnya keduanya sudah mempunyai teman wanita.

Terbaru menerusi media sosial, Aniq nampaknya sakan tayang teman wanita yang sememangnya cantik, persis selebriti Korea. Bagi sesiapa yang mengikuti Instagram Aniq pasti perasan gambar-gambar sweet mereka yang sering menghabiskan masa bersama.

Difahamkan hubungan mereka juga sudah lama berlangsung tapi hanya disedari baru-baru ini kerana untuk pengetahuan Aniq agak pemalu dan ‘low profile’ berbanding abangnya, Ammar. Malah mereka berdua juga sering menghadiri acara korporat bersama-sama.

Rasanya Che Ta juga sudah mengetahui dan merestui hubungan Aniq dengan gadis itu, apalagi jangan tunggu lama-lama nanti disambar orang, eh! Untung Che Ta dapat menantu persis orang Korea, sama cantik dengan Che Ta! (rtky/w)


Perangai Elok, Hati Bersih Tips Cantik Fasha Sandha

Siapa yang tidak mengenali pelakon cantik jelita Nur Fasha Sandha. Walaupun sudah bergelar ibu kepada dua cahaya mata, namum kejelitaannya persis anak dara.

Jika dilihat sejak dari awal kemunculannya di dalam industri hiburan tanah air, penampuilannya masih sama sehingga kini. Pasti ramai yang inign tahu rahsia kecantikan wanita jelita ini!

Fasha sukakan makanan Jepun kerana tidak terlalu berminyak dan tiada kolestrol. Pola pemakanan sangat penting untuk mendapatkan bentuk badan ideal.

Bekerja di set pengambaran beri tekanan pada rambut. Jadi, Fasha mengamalkan minyak zaitun kerana banyak khasiat walaupun baunya kurang menyenangkan.

Menurut Fasha, dia turut berkongsi petua turun-temurun dari ibunya bagaimana untuk memiliki rambut yang sihat tanpa bahan kimia iaitu dengan memerap rambut menggunakan santan yang tidak digunakan lagi.

Untuk kekal sihat dan kulit yang cantik, Fasha mengamalkan makanan kesihatan royal jeli yang hanya dibeli di kedai ubat Cina sahaja.

Bagi Fasha, kecantikan seseorang itu berdasarkan kecantikan dalaman, Jika dalaman positif dan tiada niat buruk, maka cantiklah luaran seseorang itu.


Iqram Dinzly Dikritik Perlekeh Nama Nabi Muhammad S.A.W

Selepas dilanda pelbagai kritikan tentang gaya hidupnya kini, Iqram Dinzly dijemput ke program Melodi semalam untuk memberikan kenyataan tentang perkara itu buat pertama kali menerusi program tersebut.

Ketika ditemubual penerbit Melodi, Iqram Dinzly mengakui yang gurunya adalah Che Mat dan kemudian menjelaskan yang Che Mat itu adalah Nabi Muhammad S.A.W — kata kata Iqram Dinzly ini mula tidak disenangi ramai.

“Alangkan nama Sultan atau Agong kalau kita tersalah sebut pun dah boleh dikenakan Akta Hasutan, inikan pula nama seorang Nabi yang teragung,” ujar salah seorang penonton Melodi di Facebook.

Ustaz Abu Syafiq menerusi video di atas juga menyelar tindakan Iqram Dinzly sebagai tidak menghormati Rasulullah selain meminta para ulama dan majlis agama mengambil tindakan terhadap selebriti itu.

Kami berharap pihak Iqram Dinzly dan juga produksi Melodi ada jawapan untuk isu ini semoga ia tidak berulang lagi kelak. (rtky/m)


9 Selebriti Popular Yang Memiliki Anak Kembar Comel

Tahniah di ucapkan kepada pelakon Zizie Ezette yang selamat melahirkan anak kembar lelaki pada 29 Disember lalu.

Memang seronok sangat jika dikurniakan anak kembar. Antara pasangan kembar paling popular ialah anak kepada pelakon Eina Azman. Memang comel sangat.

Kali ini, kami ingin kongsikan 9 selebriti yang memiliki anak kembar yang sangat comel. Ada di antara selebriti ini pasti ramai yang tidak tahu bahawa mereka memiliki anak kembar.

Anak pasangan ini antara yang menjadi perhatian netizen. Mana tidaknya, pelakon Eina Azman dan suami dikurniakan sepasang anak kembar comel iaitu Arianna Aubrey dan Karl Kareef.

Pelakon dan pengacara Sazzy Falak turut memiliki anak kembar perempuan Imaan Lily dan Tiara Rose yang kini berusia 7 tahun.

Memiliki sepasang anak kembar autistik iaitu Muhammad Razil Azrai (Azil) dan Muhammad Raizal Azrai (Azal)ternyata cabaran besar buat pelakon Zarina Zainuddin.

Personaliti TV Nurul Syuhada Nurul Ain juga memiliki sepasang anak kembar comel yang kini berusia 4 tahun. Pasangan kembar itu diberi nama Raja Abdul Mateen dan Raja Nour Emaan.

Angkasawan Negara, Dr. Sheikh Muszaphar dan pasangannya Dr. Halina juga baru menimang kembar lelaki comel yang diberi nama Sheikh Adam dan Sheikh Noah yang kini berusia 5 bulan.

Selepas 8 tahun mendirikan rumah tangga, pelakon Zizie Ezette disahkan hamil anak kembar. Pada 29 Disember lalu, Zizie selamat melahirkan bayi kembar lelaki yang diberi nama Adam dan Alif.

Mesti ramai yang tidak tahu anak sulung pelakon dan penyampai radio Sharifah Aleya merupakan kembar perempuan iaitu Aza Ameena Muhd Ashraf dan Asha Ameena Muhd Ashraf yang kini berusia 9 tahun.

Pelawak popular Fad Bocey juga dianugerahkan kembar lelaki yang cukup comel iaitu Favian Adrazin Hayyan dan Favian Adrazin Zayyan yang kini berusia 3 tahun.

Penyanyi bersuara lantang Ziana Zian juga antara selebriti yang memiliki sepasang anak kembar yang kini berusia 9 tahun. Nama anak kembar Ziana Zain memang cukup unik iaitu Siti Nur Kasih dan Muhammad Ariel.


“Janna Nick, Ajak Tak Sesuai Mengacara Melodi”

Hujung minggu lalu menyaksikan buat pertama kali gandingan Janna Nick dan Ajak Shiro mengendalikan program hiburan Melodi di TV3 — rata rata ramai yang mula mempersoal kebolehan pasangan ini untuk mengemudi rancangan tersebut.

Dalam program yang kini bersiaran selama 90 minit itu, Janna Nick & Ajak Shiro dikatakan kurang serasi bergandingan buat pertama kali selain mereka sendiri kelihatan kekok untuk mengikut rentak yang disusun dalam program itu.

Ketika program itu bersiaran pun, sudah ada komen di Twitter mengkritik penampilan mereka dan pasangan ini terus memberikan kenyataan mereka sendiri.

“Dah viral di Twitter yang mengatakan kita kayu. Jangan macam itu. Kita ini baru sahaja, baru satu episod. Tunggulah sampai habis. Terima kasih pada yang memberi komen dan kami akan ambil untuk buat yang lagi baik selepas ini,” ujar mereka.

Tidak mengapa Janna Nick dan Ajak Shiro, masih jauh lagi perjalanan program ini dan kami yakin lama kelamaan nanti kalian akan lebih serasi — mana tahu jadi pasangan pengacara kegemaran ramai selepas ini. (rtky/m)


"Kenapa Iqram Dinzly Sampai Jadi Begitu?"

Sebagai seorang yang pernah digosipkan dengan Iqram Dinzly suatu ketika dulu, Fouziah Gous terkejut dengan sikap pelik teman rapatnya. Menurut, Fouziah kali terakhir mereka berhubung, ketika kematian bapa Iqram.

“Saya tidak membaca atau mengikuti perkembangannya di laman sosial. Memang saya tidak tahu mengenai dakwaan dirinya murung dan berkelakuan pelik. Kenapa sampai jadi begitu? Mungkin kerana ayahnya meninggal dunia dan dia melayan perasaannya”

“Bila ada masa nanti, saya akan bertanya kepada kawan-kawan lain mengenai perkara itu. Itu kali terakhir saya berhubung dengannya. Ketika itu saya sarat mengandung anak kedua. Menyusul selepas itu, saya melahirkan anak kedua dan menjalani tempoh berpantang,” katanya kepada Harian Metro.

Jika masih ingat, keakraban Fouziah dan Iqram dulu telah menimbulkan persoalan hubungan mereka hingga ada yang mengatakan mereka bercinta. Bagaimanpun kini, masing-masing sudah punya kehidupan sendiri.

Pastinya rakan-rakan rapat yang pernah mengenali Iqram suatu ketika dulu akan terkejut dengan perubahan drastik yang berlaku pada dirinya kebelakangan ini. Semoga segalanya baik-baik saja. (rtky/w)


Peminat Kecewa Janna Nick, Sakinah Ketawakan Kematian Orang

Baru-baru ini orang ramai dikejutkan dengan kematian penyanyi utama kumpulan Kpop, Kim Jonghyun, rakyat Malaysia antara yang turut bersedih dengan berita itu. Bagaimanapun, Sharifah Sakinah dan Janna Nick dikecam hebat apabila dikatakan menghina kematian penyanyi itu.

Menerusi Instastory, Sakinah yang sedang menemani Janna di salon bergurau mengenai penyanyi itu yang sudah meninggal dunia. Gurauan itu turut disambut dengan reaksi Janna yang secara spontan ketawa mengenainya.

Berikutan itu, ramai mula memuat naik reaksi tidak puas hati dengan dua pelakon itu di laman Twitter. Bagi mereka, tindakan Sakinah dan Janna seolah tidak menghormati si mati yang mengalami kemurungan.

Selain itu, ada juga yang terkejut dan sekaligus kecewa dengan reaksi Janna kerana tidak menyangka pelakon kesayangan mereka bersikap begitu. Bagaimanapun tidak lama selepas itu, Janna tampil memohon maaf. (rtky/w)


"Mana Ada Bernikah, Belum Sampai Jodoh lagilah"

Dugaan bertunang betul Remy ishak  apabila dikejutkan dengan gosip beliau dan tunang, Ezza Yusof sudah bernikah secara rahsia. Hal terbabit mula menjadi cakap-cakap orang kebelakangan ini sejak tersebarnya gambar beliau memakai baju pengantin di sebuah majlis perkahwinan.

“Astaghfirullahalazim. Belum lagilah. Mana ada. Belum sampai jodoh lagilah,” katanya kepada m Star Online mengenai gosip liar mengatakan beliau sudah bernikah secara rahsia selepas gambar memakai baju pengantin tersebar.

Pasangan ini telah selamat bertunang- secara rahsia pada Mei tahun lalu dan kalau diikutkan Remy juga sangat ‘low profile’ apabila berkaitan dengan tunangnya. Setakat ini memang tiada gambar bersama mahupun perkembangan baru mengenai hari perkahwinan mereka.

Bertanya pula mengenai tarikh perkahwinan mereka, Remy berkata ianya adalah perkara yang masih tidak diketahuinya buat masa ini dan menyerahkan ia kepada jodoh. Hmm, sebelum ini ada timbul ura-ura mengatakan Remy sudah putus tunang tapi dinafikannya.

Harap semuanya baik-baik sahaja antara mereka. Mungkin Remy tidak mahu kisah cintanya menjadi tanyangan umum berbanding sesetengah selebriti lain yang memilih begitu. Semoga segala perangan berjalan dengan lancar. (rtky/w)


“Sudah Lama Pendam, Cukup Sampai Di Sini”

Belum bersedia menjelaskan perkara sebenar yang melanda rumahtangga mereka, penyanyi yang pernah mewarnai Akademi Fantasia musim ketujuh (AF7) iaitu Isma AF mengakui bahawa kini hubungannya bersama suami tidak dapat diselamatkan lagi.

“Sukar untuk saya menjelaskan punca sebenar keretakan rumah tangga kami ketika ini. Namun, apabila sampai masanya, saya akan perjelaskan juga. Buat waktu ini, memang ia tidak dapat diselamatkan lagi dan dia sebagai suami pun tiada usaha untuk memperbaiki keadaan,” jelasnya kepada BH Online.

Menyatakan bahawa perkara sebenar sepatutnya dijelaskan oleh suaminya sendiri iaitu Zulkifli Majid atau lebih dikenali sebagai Zul 2 By 2, Isma turut meluahkan rasa hati yang sudah lama terpendam kepada portal berita tersebut.

“Anak-anak juga semua sudah besar dan mereka faham situasi kami lalui. Saya manusia biasa, kadang-kadang terlepas juga apa yang terbuku di hati di media sosial. Saya reda dengan apa yang berlaku”

“Walaupun duduk serumah, dia tetap tak berubah dan tiada inisiatif untuk memulihkan perhubungan. Saya sudah berusaha mempertahankan rumah tangga ini dan lakukan sebaik mungkin untuk berbaik, namun begini juga kesudahannya,” katanya.

Isma dan Zul telah mendirikan rumah tangga pada tahun 1988 dan dikurniakan lima cahaya mata. Pergolakan tentang rumah tangga mereka mula dihidu baru-baru ini apabila Isma dan Zul memuatnaik status di laman sosial yang memberi bayangan situasi semasa mereka. (rtky/s)


Boy Iman Cipta Lagu Untuk Peminat

Zaman sekarang tidak perlu bersuara sedap pun boleh buat lagu sendiri. Terbaru, Boy Iman pula bakal melancarkan lagu single pertama beliau bertajuk Malas Nak Layan. Lagu tersebut juga dicipta oleh KRU.

“Tak sabar nak launch single lagu saya dan mtv, #malasnaklayan. Dibuat khas selepas berlakunya “musibah” pada diri saya. Untuk semua yang support dan haters saya. Dicipta sepenuhnya oleh Edry KRU. Lirik oleh Edry/DBI/Becky. Terbitan DBI Entertainment Sdn Bhd,” tulisnya.

Menurut perkongsian di Instagram, Boy mencipta lagu itu khas buat peminatnya juga haters yang menyokongnya selama ini. Nama Boy mula disebut apabila kontroversi penipuan hartanah melibatkan ratusan mangsa yang membuat laporan polis.

Sebelum ini, Datuk Seri Vida menggemparkan industri hiburan apabila mengeluarkan lagi I Am Me serta mendapat respon yang hebat sehingga trending. Ingin mengikut jejak langkah, Datuk Seri Aliff Syukri dan Nur Sajat juga berbuat demikian- biarpun cubaan itu agak gagal.

Semakin warna warnilah industri hiburan dengan lagu-lagu dari usahawan berjaya Malaysia selepas ini. Tak sabar rasanya nak dengar lagu baru Boy. Mana tahu mungkin suaranya sedap dan tidak auto tune. (rtky/w)

X sabar nak launch single lagu saya dan mtv, #malasnaklayan.. Dibuat khas selepas berlakunya "musibah" pada diri saya. Untuk semua yg support dan haters saya. Dicipta sepenuhnya oleh Edry KRU. Lirik oleh Edry/DBI/Becky. Terbitan DBI Entertainment Sdn Bhd. #dbientertainment #dbientertainmentsdnbhd #dbi #datoboyiman #datodrboyiman

A post shared by  Dato' Dr Norul Iman A Rahman (@datodrboyiman_dbi) on Jan 3, 2018 at 12:36am PST


Koleksi Beg Tangan Fazura Bernilai Lebih RM300k

Bila bergelar selebriti ni, setiap tindak tanduk dan penampilan menjadi perhatian umum. Pergi kemana saja pun pasti akan dikerumuni peminat.

Pelakon cantik sensasi, Nur Fazura, tidak perlu diperkenalkan lagi. Baru saja mendirikan rumah tangga bersama Fattah Amin, Fazura ni sebenarnya penggemar tas tangan. Lebih mengejutkan ada di antara koleksi beg tangannya bernilai hampir ratusan ribu.

Memang ramai wanita gigit jari melihat koleksi beg tangan yang pernah digayakan oleh Fazura.


Anak Baru Umur 6 Tahun Sudah Khatam Quran

Dr. Sheikh Muszaphar antara figura yang bukan saja dikenali di Malaysia malah seluruh dunia. Bukan saja dikenali sebagai Angkasawan Negara yang pertama, malah dia merupakan Orthopaedic Surgeon Malaysia.

Mendirikan rumah tangga bersama seorang doktor juga iaitu Dr. Halina, pasti pasangan ini memiliki anak-anak yang bijak seperti ibu bapa mereka.

Jika anda mengikuti Instagram Dr. Sheikh Muszaphar, dia sangat suka kongsikan video dan kaedah pendidikan awal yang diamalkan untuk kedua-dua puterinya, Bella dan Tasha.

Baru-baru ini, anak sulungnya iaitu Tasha memasuki darjah satu dan Dr Sheikh memilih untuk menghantar anaknya ke sekolah Mandarin.

“Ramai yang bertanya kepada saya sama ada untuk menghantar anak mereka ke Sekolah Mandarin. Ramai ibu bapa bimbang sama ada anak mereka boleh atasi masalah bahasa dan untuk hadapi banyak kerja rumah. Juga sukar dapatkan makanan halal. ”

“Jawapan saya? Sekolah Mandarin adalah pilihan terbaik setakat ini. Teknik pengajaran di SJKC adalah luar biasa, pelajar lebih berdisiplin, anak-anak belajar bahasa asing dengan cepat kerana otak mereka lebih mudah disesuaikan berbanding dengan orang dewasa dan membawa makanan dari rumah setiap hari. Mengenai kerja rumah, setiap ibu bapa perlu habiskan satu jam sehari dengan anak mereka untuk membantu mereka dengan kerja sekolah mereka.”

Kedua-dua anak perempuannya di hantar ke sekolah tadika Mandarin. Pasti ramai yang beranggapan bila hantar sekolah Mandarin, tiada pendidikan agama di sekolah. Namun, ternyata Dr. Sheikh Muszaphar turut memainkan peranan penting melengkapkan anaknya dengan ilmu agama. Seawal usia 6 tahun, anak sulungnya, iaitu Bella sudah pun khatam Al-Quran.

Ia sekaligus membuka mata ibu bapa bahawa pendidikan di sekolah saja tidak cukup. Ibu bapa perlu bertanggungjawab mendidik anak  untuk mendalami agama Islam.


Amalkan Mandi Ais Rahsia Kulit Cantik Neelofa

Siapa tak kenal dengan pelakon, pengacara dan usahawan berjaya, Neelofa. Bila bergelar selebriti, hampir setiap hari wajah sentiasa dengan mekap dan terdedah dengan cuaca panas.

Walaupun jadual kerja yang sibuk, Neelofa tetap tampil cantik. Kulit wajahnya juga bersih dan tiada masalah cela mahupun jerawat.

Bukan itu je, Neelofa sentiasa tampil langsing. Apa rahsia kulit cantik Neelofa dan kekal langsing. Kami kongsikan 4 rahsia kecantikan Neelofa yang boleh anda amalkan.

Tip paling mudah ialah minum air kosong dengan banyak. Neelofa amalkannya sejak 2009 dan waktu itu dia sedang berusaha untuk turunkan berat badan. Tambah Neelofa, bila tekak kita dah biasa dengan air kosong kita rasa dah tak nak minum air lain, kira akan rasa air kosong itu sangat refreshing.

Menurut Neelofa, dia tidak mempunyai masa untuk ke salun jadi dia akan membeli produk yang bagus untuk rambut. Neelofa juga menggunakan rawatan minyak argan agar akar rambut lembap dan sihat.

Rupanya ini rahsia besar Neelofa. Neelofa akan melakukan rawatan mandi ais (ice theraphy). Bayangkan situasi yang mana ada baldi, air dan ais yang sejuk. Rawatan ini membantu menguatkan tulang dan kulit serta mengurangkan penyakit. Kulit nampak berbeza selepas rawatan dan nampak segar walaupun tidak mengenakan solekan.

Siapa sangka Neelofa sangat suka bersukan. Selain bersenam di gim, Neelofa suka bermain badminton, berenang dan kick boxing, sekurang-kurangnya tiga atau empat kali seminggu.


Dalam 24 Jam Video Abang Nak Tegur Dapat 70,000 Dislike

Baru semalam video Abang Nak Tegur 3.0 menggabungkan Datuk Seri Aliff Syukri, Nur Sajat dan Datin Shahidah dimuat naik, sehingga kini sudah mendapat 70,000 dislike. Nampaknya kempen dislike video ini masih berterusan walaupun ada penampilan isteri Aliff.

Bagaimanapun bagi Sajat, beliau tidak terkesan dengan dislike yang diberikan peminat, yang rata-rata banyak menyalahkan beliau punca video tersebut tidak disukai. Jelasnya, bukan dislike yang dicari tetapi jumlah tontonan.

“Sejujurnya, saya tak risau tentang hal itu kerana kita tak boleh nak paksa orang suka lagu kita. Apa yang penting jumlah tontonan tinggi. Pelik, walaupun orang tak suka saya, tapi mereka tetap nak tengok apa saya buat!,” katanya kepada m Star Online.

Secara keseluruhan ramai berpendapat, video ini terlalu lucah untuk ditonton oleh kanak-kanak kerana terdapat aksi Sajat seolah bercium dengan lelaki di tepi jalan. Selain itu, rata-rata alasan mereka dislike hanyalah kerana Sajat! (rtky/w)


Rita Rudaini: Bukan Ada Orang Bela Saya

Bukan mudah untuk menjadi ibu tunggal dan perkara itu dilalui sendiri oleh Rita Rudaini dan bagi pelakon wanita ini, apa yang lebih penting adalah kebahagiaan anak-anaknya.

“Bukan senang jadi ibu tunggal. Saya kena kerja lebih untuk membahagiakan anak-anak, termasuk mengatur perbelanjaan sekolah mereka. Jauh lagi perjalanan ini. Iyalah, saya bukan ada orang ‘bela'”

“Saya sendirian menanggung dan membela anak. Tapi, alhamdulillah, rezeki anak ada saja. Cukup makan dan pakai untuk kami anak beranak, saya sudah bersyukur,” kongsinya kepada BH Online.

Sementara itu Rita menjelaskan bahawa apa yang lebih bernilai buatnya ketika ini adalah apabila dia dapat melihat anak-anaknya membesar di depan mata. (rtky/s)